**ISD POWER Kft.**

**FÖLDGÁZ-KERESKEDELMI ÜZLETSZABÁLYZATA**

Dunaújváros, 2022. március31.

**TARTALOMJEGYZÉK**

[1 Általános rész 5](#_Toc319435929)

[1.1 A Szabályzat hatálya 5](#_Toc319435930)

[1.2 A Szabályzat érvényességi köre 5](#_Toc319435931)

[1.3 Fogalom meghatározások 6](#_Toc319435932)

[1.4 Az ISD POWER Kft.-re vonatkozó adatok 6](#_Toc319435933)

[2 Az isd power kft. által végzett tevékenység bemutatása, az általa nyújtott szolgáltatások, az ellátott felhasználói csoportok felsorolása 6](#_Toc319435934)

[3 Az isd power kft. külső környezettel, felügyeleti szervekkel, felhasználókkal és rendszerüzemeltetőkkel való kapcsolata 8](#_Toc319435935)

[3.1 A felettes szervekkel való kapcsolat 8](#_Toc319435936)

[3.2 Felettes szervek felhasználók részére biztosított feladatai: 9](#_Toc319435937)

[3.3 A felhasználókkal történő kapcsolattartás szervezete és működése, részükre adott információk 9](#_Toc319435938)

[3.4 A felhasználók részére rendszeresen nyújtott és földgáz-kereskedelmi szerződés alapján nyújtható információk 10](#_Toc319435939)

[3.5 A rendszerüzemeltetőkkel való kapcsolatok: 10](#_Toc319435940)

[4 Általános földgázellátás-biztonsági, adatvédelmi és környezetvédelmi előírások 10](#_Toc319435941)

[4.1 A felhasználók biztonságos földgázellátására vonatkozó garanciák és az ellátást biztosító rendelkezések 10](#_Toc319435942)

[4.2 Az adatvédelemre vonatkozó biztosítékok 11](#_Toc319435943)

[4.3 A környezetvédelmi előírások és az előírást biztosító rendelkezések 13](#_Toc319435944)

[5 A földgáz-kereskedelmi szolgáltatások és a forgalmazott földgáz minőségi követelményei 13](#_Toc319435945)

[5.1 A földgáz-kereskedelmi tevékenység ISD POWER Kft. által biztosított minőségi jellemzői 13](#_Toc319435946)

[5.2 A forgalmazott földgáz minőségi előírásai 13](#_Toc319435947)

[5.3 A földgázminőség ellenőrzésének eljárásrendje 14](#_Toc319435948)

[6 A felhasználói igény kielégítésének módjai és részletes szabályai, valamint a felhasználónál történt változások bejelentésének szabályai 15](#_Toc319435949)

[6.1 Az igénybejelentő részére történő tájékoztatás rendje, szabályai 15](#_Toc319435950)

[6.2 Az igénybejelentőtől kért adatok, dokumentumok felsorolása és a benyújtás módja 16](#_Toc319435951)

[6.3 Az internetes vagy papír alapú földgáz-kereskedelmi szerződéskötés sajátosságai 17](#_Toc319435952)

[6.4 A Felhasználónál történt változás esetén alkalmazott eljárás 17](#_Toc319435953)

[7 Általános szerződéses feltételek a földgáz-kereskedelmi szerződésekhez 17](#_Toc319435954)

[7.1 A szerződések általános hatálya 17](#_Toc319435955)

[7.2 A felek jogai és kötelességei 17](#_Toc319435956)

[A szerződő partnerrel szemben támasztott követelmények 17](#_Toc319435957)

[A Felek együttműködése 18](#_Toc319435958)

[Kapcsolattartás, jognyilatkozatra jogosultak köre 18](#_Toc319435959)

[Értesítések és kommunikáció 19](#_Toc319435960)

[A szerződés módosítása 19](#_Toc319435961)

[Felmondás bármelyik fél részéről 19](#_Toc319435962)

[Felmondási eljárás 20](#_Toc319435963)

[Kereskedőváltás 20](#_Toc319435964)

[A határozott időre kötött földgáz-kereskedelmi szerződés kezelése 20](#_Toc319435965)

[Nyilatkozatok és szavatosságvállalások 20](#_Toc319435966)

[Titoktartás 21](#_Toc319435967)

[Vis Maior 21](#_Toc319435968)

[Irányadó jog, vitás kérdések rendezése 21](#_Toc319435969)

[7.3 A kereskedő kapacitás lekötéssel kapcsolatos kötelezettségei és jogai, a kereskedő kötelezettségvállalása az átruházott kapacitás visszaadására 22](#_Toc319435970)

[7.4 Egyedi feltételek kezelése 23](#_Toc319435971)

[7.5 Az áralkalmazási feltételek, árak meghatározása, az árak megváltozásának feltételei, árváltozás esetén alkalmazandó eljárás 23](#_Toc319435972)

[7.6 Az üzemzavar, korlátozás és szüneteltetés esetén alkalmazandó szabályok 24](#_Toc319435973)

[Gázömlés (üzemzavar) elhárítása 24](#_Toc319435974)

[Korlátozás 24](#_Toc319435975)

[Szüneteltetés, földgázelosztás felfüggesztése 25](#_Toc319435976)

[7.7 A szerződő partnerrel szemben támasztott követelmények, választható pénzügyi garanciák részletes bemutatása 20 m3/óra feletti felhasználók esetében 26](#_Toc319435977)

[Szerződéses kötelezettségek biztosítása 27](#_Toc319435978)

[Szerződéses kötelezettségek biztosítása lejárt tartozás esetén 27](#_Toc319435979)

[7.8 Mennyiségi elszámolási és fizetési előírások 27](#_Toc319435980)

[A mérés és elszámolás során alkalmazott számítások részletezése 27](#_Toc319435981)

[Az elszámolás alapja, feltételei, időszaka és rendje 28](#_Toc319435982)

[A számlázás és a számlakifogásolások intézésének rendje 30](#_Toc319435983)

[7.9 A szerződésszegésre és szabálytalan vételezésre vonatkozó szabályok és eljárásrend 31](#_Toc319435984)

[A szerződésszegés és szabálytalan vételezés esetei 31](#_Toc319435985)

[Szankciók és jogkövetkezmények 32](#_Toc319435986)

[A szerződéses állapot helyreállítása 34](#_Toc319435987)

[A késedelmes fizetés esetére alkalmazható szankciók 34](#_Toc319435988)

[7.10 A Felhasználói panaszok ügyintézésének és a panaszok kezelésének, rendje 35](#_Toc319435989)

[7.11 A szerződés felmondásának esetei, megszűnésének rendje 35](#_Toc319435990)

[A szerződés megszűnése 35](#_Toc319435991)

[8 A kereskedő váltás szabályai, eljárásrendje, elszámolási módszerek 36](#_Toc319435992)

[9 A 20 m3/óra alatti felhasználókra vonatkozó különös feltételrendszer 38](#_Toc319435993)

[10 Mellékletek 39](#_Toc319435994)

[1. számú melléklet*:* Az ügyfélszolgálat elérhetősége 39](#_Toc319435995)

[2. számú melléklet: Elszámolás során alkalmazott részletes számítási eljárások, paraméterek 40](#_Toc319435996)

[3. számú melléklet: Szerződések általános tartalmi elemei 41](#_Toc319435997)

[11 Függelékek 43](#_Toc319435998)

[1. számú függelék: A társaság szervezeti felépítése 43](#_Toc319435999)

[2. számú függelék: Az érdekképviseleti szervek felsorolása 45](#_Toc319436000)

[3. számú függelék:](#_Toc319436001)[Jogszabályok, szabványok, belső utasítások 46](#_Toc319436001)

[4. számú függelék: Fogalmak 48](#_Toc319436002)

# 

# Általános rész

## A Szabályzat hatálya

Jelen Üzletszabályzat (a továbbiakban: Szabályzat) hatálya az ISD POWER Energiatermelő és Szolgáltató Korlátolt Felelősségű Társaságra (a továbbiakban: ISD POWER Kft.), a földgázkereskedelmi működési engedélyében meghatározott tevékenységre és tevékenységi területre, és a vele földgáz értékesítésre vonatkozó szerződéses jogviszonyban álló partnerekre terjed ki.

A Szabályzat a Magyar Energetikai és Közműszabályozási Hivatal (a továbbiakban: Hivatal. MEKH) jóváhagyásával érvényes.

A Szabályzat tartalmazza az ISD POWER Kft. által nyújtott szolgáltatás:

* általános biztonsági, minőségi, műszaki, kereskedelmi, mennyiségi elszámolási és fizetési előírásait;
* szerződési feltételeit, a szerződésszegésre, valamint a szerződés nélküli földgázvételezésre vonatkozó szabályokat;
* az ellátás színvonalának, a fogyasztói igény kielégítésének részletes szabályait.

A kizárólag a két fél – a Vevő (az elosztóhálózatról vételező, egyetemes szolgáltatásra nem jogosult felhasználó; a szállítóvezetékről közvetlenül vételező felhasználó; a magyar telephellyel és kereskedelmi engedéllyel rendelkező gázipari szereplő; és a külföldi telephellyel rendelkező földgázkereskedő) és az ISD POWER Kft.– közötti jogviszony egyedi szerződési feltételeit a felek által kötött földgáz-kereskedelmi szerződés tartalmazza.

Amennyiben a Szabályzat és a földgáz-kereskedelmi szerződés valamely rendelkezése egymással ellentétes, vagy a másiktól eltérő rendelkezést tartalmaz, úgy a földgáz-kereskedelmi szerződés rendelkezései irányadók.

A Szabályzat és annak módosításai a Hivatal jóváhagyása után lépnek hatályba, a jóváhagyó határozat időpontjában. A jóváhagyott Szabályzatot az ISD POWER Kft. az érdekeltek részére ügyfélszolgálatánál és honlapján (www.isdpower.hu) hozzáférhetővé teszi.

ISD POWER Kft. jogosult vagy köteles a Szabályzat módosítására:

* a tevékenységét érintő üzleti, illetve gazdasági környezetben bekövetkezett jelentős változás esetén, és/vagy
* amennyiben a módosítást jogszabályváltozás kötelezővé vagy szükségessé teszi.

## A Szabályzat érvényességi köre

A hatályos jogszabályok rendelkezései szerint a Vevők földgázzal történő ellátása engedélyes földgázipari vállalkozások együttműködésén keresztül, az együttműködést szabályozó szerződéses rendszer alapján történik. Az ISD POWER Kft. a Vevőkkel kötött szerződéseiben foglalt kötelezettségek teljesítése érdekében eljár a Vevők nevében és javára a rendszerüzemeltetőknél.

Jelen Szabályzat a földgázellátásról szóló 2008. évi XL. törvény (a továbbiakban: GET) és a GET rendelkezéseinek végrehajtásáról szóló 19/2009. (I. 30.) Korm. Rendelet (a továbbiakban: VHR) alapján, valamint az Üzemi és Kereskedelmi Szabályzat (a továbbiakban: ÜKSZ) rendelkezései alapján, azok figyelembe vételével készült.

## Fogalom meghatározások

A Szabályzatban használt fogalmak értelmezésére – amennyiben a szövegösszefüggésből kifejezetten más nem következik – a GET, a VHR, valamint a földgázellátáshoz kapcsolódó egyéb jogszabályok, továbbá az ÜKSZ rendelkezései irányadók. A Szabályzat készítésekor aktuális a GET-ben illetve a VHR-ben meghatározott fogalmakat, a 4. számú függelék tartalmazza. Amennyiben jogszabályi változás következik be, és a fogalmak változnak, a GET és a VHR fogalmai az irányadóak.

## Az ISD POWER Kft.-re vonatkozó adatok

Az ISD POWER Kft. a gazdasági társaságokról szóló 2006. évi IV. törvény szerint az alábbi adatokkal került bejegyzésre:

|  |  |
| --- | --- |
| A Társaság megnevezése: | ISD POWER Energiatermelő és Szolgáltató Korlátolt Felelősségű Társaság |
| Rövid megnevezés: | ISD POWER Kft. |
| A cég székhelye:  A Társaság levelezési címe: | 2400 Dunaújváros, Vasmű tér 1-3.  2401 Dunaújváros Pf. 110. |
| A Társaság képviselője: | Siládi Norbert ügyvezető |
| Cégjegyzékszám: | 07-09-004531 |
| Adószám: | 11451448-2-07 |
|  |  |

Az ISD POWER Kft. a GET és a VHR alapján földgáz-kereskedelmi tevékenységet végez.

A Hivatal által kiadott működési engedélyének száma: 255/2009.

Az ISD POWER Kft. szervezeti felépítését a 1. számú függelék mutatja be.

# Az ISD POWER Kft. által végzett tevékenység bemutatása, az általa nyújtott szolgáltatások, az ellátott felhasználói csoportok felsorolása

Az ISD POWER Kft. szerződés alapján vásárol és értékesít földgázt, illetve egyéb szolgáltatásokat nyújt. Az ISD POWER Kft., mint földgázkereskedő a földgáz-kereskedelmi szerződés alapján köteles a Vevők ellátásához szükséges földgázmennyiséget beszerezni, annak a felhasználási helyre való eljuttatásához szükséges kapacitásokat lekötni, és a szerződésben meghatározott mennyiséget a Vevők részére értékesíteni.

A földgáz értékesítéshez kiemelten az alábbi szolgáltatásokat biztosítja:

* földgázbeszerzéssel kapcsolatos, tervezési, szervezési, kereskedelmi intézkedések megtétele, hosszú távú, rövid távú beszerzési (vásárlási) szerződések kötése;
* földgáz importtal kapcsolatos ügyintézés;
* földgáz értékesítéssel kapcsolatos igényfelmérés, értékesítési lehetőségek vizsgálata;
* a fogyasztói igényeknek megfelelő szerződések megkötése az Üzletszabályzat alapján;
* forrásgazdálkodás megszervezése, amely a szerződéses ellátási kötelezettség kielégítését megfelelő biztonsággal fedező földgáz mennyiség és ellátó kapacitás kereskedelmi rendelkezésre állásának biztosítását jelenti rövid és hosszú távon;
* nominálás, informatikai platformhoz való csatlakozás biztosítása.
* rugalmassági szolgáltatások, másodlagos kapacitás és földgáz kereskedelem biztosítása;
* a Vevők mindenkori igényének megfelelő földgáz mennyiség leszállíttatása és rendelkezésre bocsátása vagy átadása az átadási pontokra;
* mennyiségi és pénzügyi elszámolások;
* szerződésben meghatározott adatszolgáltatás biztosítása. Az ISD POWER Kft. az ÜKSZ-ben és az Üzletszabályzatban meghatározott adatokat biztosítja a szerződéses partnerei részére;
* üzemzavar, korlátozás vagy gázellátási válsághelyzet esetén szükséges intézkedések megtétele. Az ISD POWER Kft. az Üzletszabályzatban meghatározott intézkedéseken keresztül biztosítja, hogy szerződéses partnerei a lehető legkisebb mértékben szenvedjenek hátrányt üzemzavar, korlátozás vagy gázellátási válsághelyzet esetén.

Az alaptevékenység mellett a társaság a földgáz ellátáshoz kapcsolódó kiegészítő szolgáltatásokat is nyújt partnerei részére:

* opciós beszerzési lehetőségek felmérése, opciós gáz beszerzése, értékesítése;
* kapacitásgazdálkodás;
* a szervezett földgázpiacon való kereskedelemben való közvetlen vagy szolgáltatási megbízásokon keresztül történő közvetett részvétel;
* földgáz felhasználással és kereskedelemmel, illetve rendszerüzemeltetéssel és rendszerhasználattal kapcsolatos tanácsadás;
* egyéb kiegészítő szolgáltatások, igény szerint.

Az ISD POWER Kft. által nyújtott szolgáltatások igénybevételére a jelen Szabályzat alapján megkötött egyedi földgáz-kereskedelmi szerződések keretében kerülhet sor. Az ISD POWER Kft. által biztosított szolgáltatások díja a versenypiaci szabályok figyelembevételével kerül meghatározásra.

Amennyiben a Vevő kéri, az ISD POWER Kft. a Vevő elosztóhálózat-használati és földgáz-kereskedelmi szerződéseit megbízottként összevontan köteles kezelni. Ezen kötelezettség teljesítése érdekében az ISD POWER Kft. a földgázelosztóval megállapodást köt.

Az ISD POWER Kft. által ellátott felhasználói csoportok felsorolása:

* az elosztóhálózatról vételező felhasználó;
* a szállítóvezetékről közvetlenül vételező felhasználó;
* magyar telephellyel rendelkező és kereskedelmi engedéllyel rendelkező, vagy jogszabály által kereskedelmi engedély nélkül is gázkereskedelmi tevékenység végzésére jogosult gázipari szereplő;
* külföldi telephellyel rendelkező földgázkereskedő.

Az ISD POWER Kft. nem lát el egyetemes szolgáltatás igénybevételére jogosult felhasználókat.

# Az ISD POWER Kft. külső környezettel, felügyeleti szervekkel, felhasználókkal és rendszerüzemeltetőkkel való kapcsolata

## A felettes szervekkel való kapcsolat

Hatósági és egyéb kapcsolatok:

* Magyar Energetikai és Közműszabályozási Hivatal
* Nemzeti Adó- és Vámhivatal
* Nemzeti Fogyasztóvédelmi Hatóság és a Megyei/Fővárosi Kormányhivatalok Fogyasztóvédelmi Felügyelőségei
* Magyar Kereskedelmi Engedélyezési Hivatal
* Országos Meteorológiai Szolgálat
* Gazdasági Versenyhivatal
* A fogyasztói érdekvédelmi szervezetek

A kapcsolatok jellege:

* Az ISD POWER Kft. részére a földgáz-kereskedelemre vonatkozó működési engedélyt a Hivatal adja ki, jóváhagyja a Szabályzatot, és ellátja a GET-ben előírt felügyeleti és ellenőrzési feladatokat.
* Az ISD POWER Kft. import gázbeszerzés biztosítása és a földgáz exportja érdekében kapcsolatot tart a vámhatóságokkal.
* A fogyasztóvédelem érvényesülése érdekében az ISD POWER Kft. együttműködik a Hivatallal, a fogyasztóvédelmi hatósággal, felügyelőségekkel, valamint a fogyasztói társadalmi érdekképviseleti szervezetekkel.
* Megkeresésre együttműködik a fogyasztói érdekvédelmi szervezetekkel. (Az érdekképviseleti szervezetek felsorolását a 2. számú függelék tartalmazza.)
* A Magyar Kereskedelmi és Engedélyezési Hivatal a metrológiai viták feloldását segíti.
* Az Országos Meteorológiai Szolgálattól szükség esetén beszerzi a földgáz teljesítménygazdálkodáshoz szükséges időjárás prognózisokat.
* A Gazdasági Versenyhivatal a tisztességtelen piaci magatartás és a versenykorlátozások tilalmáról szóló 1996. évi LVII törvény II – VI. fejezetének hatálya alá tartozó esetekben felügyeleti tevékenységet lát el.

## Felettes szervek felhasználók részére biztosított feladatai

* A Nemzeti Fogyasztóvédelmi Hatóság (fogyasztovedelem.kormany.hu), illetve a Megyei/Fővárosi Kormányhivatalok Fogyasztóvédelmi Felügyelőségei járnak el az elszámolásra, számlázásra, díjfizetésre vagy mérésre, valamint a földgázellátásból történő, fizetési késedelem miatt végrehajtott felfüggesztésre vagy kikapcsolásra, illetve a tartozás rendezését követően a Vevők ellátásba történő ismételt bekapcsolására vonatkozó rendelkezések lakossági fogyasztókkal szembeni megsértése esetén.
* A Magyar Energetikai és Közműszabályozási Hivatal jár el az ISD POWER Kft.-vel szemben felmerülő panaszok ügyében a fenti NFH általi panaszkezelések kivételével. A Hivatal vonatkozó feladatait a 2008. évi XL. törvény a földgázellátásról, és a 19/2009.(I.30.) Korm. rendelet a földgázellátásról szóló 2008. évi XL. törvény végrehajtásáról tartalmazza. A Hivatal elérhetőségei a ([www.mekh.hu](http://www.eh.gov.hu)) weblapon találhatóak meg.

## A felhasználókkal történő kapcsolattartás szervezete és működése, részükre adott információk

Az ISD POWER Kft. szerződéses partnereivel való kapcsolattartásra a szerződésekben kapcsolattartót nevez meg. A kapcsolattartók együttesen látják el az ügyfélszolgálatot. Az ügyfélszolgálat elérhetősége az 1. sz. mellékletben található.

Az ISD POWER Kft. mindent megtesz annak érdekében, hogy a tevékenységével kapcsolatos, szerződéses partner általi adatkérések, bejelentések vagy panaszok rövid határidővel megválaszolásra és/vagy egységes eljárással kivizsgálásra kerüljenek.

ISD POWER Kft. igény szerint tájékoztatja a Vevőket az alábbiakról:

* a hazai földgázpiac működéséről;
* az ISD POWER Kft. földgázipari tevékenységéről;
* az ISD POWER Kft. által nyújtott szolgáltatásokról;
* földgázpiaci trendekről, prognózisokról;
* árképzésről;
* új Vevő csatlakozásának és ellátásának rendjéről,
* a szerződéskötés folyamatáról;
* földgáz üzleti folyamatokról;
* a Vevők adatszolgáltatási kötelezettségéről és az ISD POWER Kft.-vel történő kapcsolattartás rendjéről;
* földgázellátási zavar, válsághelyzet esetén követendő eljárásról;
* egyéb, a Szabályzat által nem szabályozott Vevői igények kielégítésének rendjéről;
* az épületek energetikai jellemzőinek tanúsításáról szóló 176/2008. (VI. 30.) Korm. rendelet 9. §-a szerint kijelölt vagy akkreditált energiaauditot, energetikai szolgáltatást végző tanúsítók elérhetőségéről;
* továbbá az energiahatékonyságot javító intézkedések, programok hozzáférhetőségéről.

## A felhasználók részére rendszeresen nyújtott és földgáz-kereskedelmi szerződés alapján nyújtható információk

Szerződéses partnerek részére, szerződéses adatszolgáltatási kötelezettség alapján, vagy megkeresésre adott információk lehetnek különösen:

* általános, a földgázpiac működésével kapcsolatos;
* illetékesség esetén szerződéskötéssel, vagy szerződésmódosítással kapcsolatos;
* elszámolással kapcsolatos,
* számlázással, és annak kiegyenlítésével kapcsolatos;
* a szolgáltatás minőségével kapcsolatos;
* szerződésszegéssel, károkozással kapcsolatos, és
* egyéb célú.

## A rendszerüzemeltetőkkel való kapcsolatok:

* Kapacitás lekötési szerződéseket köt a szállítási rendszerüzemeltetői és – igény szerint – a tárolási, valamint az elosztói engedélyesekkel.
* Amennyiben a felhasználó igényli, közreműködik az elosztóhálózat-használati szerződés megkötésénél.

A kapcsolattartás módját a vonatkozó rendszerüzemeltető engedélyesek üzletszabályzatai, a velük kötött szerződések, együttműködési megállapodások tartalmazzák.

# Általános földgázellátás-biztonsági, adatvédelmi és környezetvédelmi előírások

## A felhasználók biztonságos földgázellátására vonatkozó garanciák és az ellátást biztosító rendelkezések

A működési engedély kibocsátásának feltételeként az ISD POWER Kft. engedélye kérelmezése során a Hivatal felé bemutatta, hogy rendelkezik szerződéses partnerei biztonságos ellátását lehetővé tevő eszközökkel, pénzügyi, gazdasági és szervezeti feltételekkel. A Vhr. 124. § (2) bekezdése által megszabott kötelezettség szerint az ISD POWER Kft. az engedély kiadásául szolgáló feltételeknek köteles folyamatosan megfelelni.

A biztonságos földgázellátás garanciáit alapvetően az ISD POWER Kft.-nél meglévő:

* pénzügyi biztosíték;
* a felkészült szakembergárda;
* megfelelő, a Vevőket kiszolgálni képes szervezet;
* a kereskedelmi tevékenység végzéséhez szükséges eszközök, módszerek és technológiák;
* az ÜKSZ vonatkozó rendelkezéseit kielégítő adatforgalmi és információs rendszer;
* a földgázbeszerzésre kötött szerződések, valamint a szállítási rendszerüzemeltetői, elosztói és tárolói rendszerüzemeltetőkkel kötött szerződések;

biztosítják.

Az üzemzavar, karbantartás vagy az ISD POWER Kft. tevékenységétől független okból bekövetkező forráshiány miatt elrendelt fogyasztói korlátozás – függetlenül, hogy milyen okból és milyen fogyasztói körben került elrendelésre – minden esetben a szolgáltatás jogszerű megtagadásának minősül.

Az ISD POWER Kft. földgáz-forrásaival úgy gazdálkodik, hogy a Vevőkkel megkötött szerződéseiben vállalt földgáz átadási kötelezettségeit – a szállító vagy elosztó rendszer karbantartása, üzemzavar, havária, Vis Maior esetét kivéve – maradéktalanul ki tudja elégíteni, feltéve, hogy az együttműködő földgáz rendszer mindenkori infrastruktúrájának kapacitása és rendelkezésre állása ezt lehetővé teszi.

Ennek érdekében az ISD POWER Kft.:

* szerződéses partnerei biztonságos földgázellátását garantáló földgázforrásokat leszerződi és átveszi;
* az igénybejelentések és a fogyasztási trendek figyelembevételével a leszerződött mennyiségekre kialakítja a csúcsforrások megfelelő rugalmasságot biztosító portfolióját és meghatározza az egyes ellátási helyzetekben szükséges intézkedések körét;
* a bejelentett fogyasztói csúcsigényeket kielégítő és megfelelő rugalmasságot biztosító hazai gáztárolói és szállítói kapacitásokat köt le;
* rövid és hosszú távú szerződéseket köt, melyek megfelelő rugalmassággal biztosítják a szükséges forrásokat;
* a kapacitásgazdálkodás érdekében megszakítható szerződéseket ajánl;
* az együttműködő rendszer hosszú távú rendelkezésre állása érdekében rendszeresen bekéri, ellenőrzi és meghatározza a vevők távlati mennyiség- és csúcsteljesítmény igényeit, és azokat az infrastruktúra üzemeltetői számára átadja.

## Az adatvédelemre vonatkozó biztosítékok

Az ISD POWER Kft., mint adatkezelő a Vevők adatkezelése során a vonatkozó jogszabályokat és 2016/679. sz. európai parlamenti és tanácsi rendelet rendelkezéseit tekinti irányadónak. Adatforgalmi és adatvédelmi tevékenysége során az azokban foglaltaknak megfelelően jár el. Az adatkezelés kiterjed az adatok gyűjtésére, rögzítésére és tárolására, feldolgozására, hasznosítására, továbbítására, nyilvánosságra hozatalára, valamint törlésére.

Az ÜKSZ értelmében az adatvédelmi biztosítékok hatékony rendszerének működéséhez az ISD POWER Kft. elsődleges kötelezettsége az egyes adatkategóriák megállapítása. Alapvető feladata annak meghatározása, hogy részére beérkező adat az alábbi kategóriák közül melyikbe sorolható:

* titkos adat (személyes adat; államtitok, szolgálati titok; üzleti titok);
* bizalmas adat;
* nyilvános adat (közérdekű adat; egyéb nyilvános adat).

A fenti adatkategóriák közül az ISD POWER Kft. működése során üzleti titokhoz, bizalmas adathoz és nyilvános adatokhoz fér hozzá.

Az üzleti titkokkal, bizalmas adatokkal kapcsolatban az ISD POWER Kft. messzemenően figyelembe veszi a tisztességtelen piaci magatartás és versenykorlátozás tilalmáról szóló 1996. évi LVII. törvény rendelkezéseit, különös tekintettel a tisztességtelen módon való megszerzés, felhasználás, jogosulatlan közlés és nyilvánosságra hozatal tilalmára.

A teljes vagy korlátozott körben nyilvánosságra hozható adatok közé elsősorban a földgázipari vállalkozások adatszolgáltatása, valamint Magyarország nemzetközi kötelezettségvállalásán alapuló adatszolgáltatása, továbbá az ÜKSZ szerint meghatározott információk tartoznak, amelyek elsődlegesen az együttműködő földgázrendszer folyamatos és biztonságos üzemvitelét és elszámolását szolgálják. Ezen adatokkal kapcsolatban az elsődleges elvárás a hozzáférhetőség diszkriminációmentes biztosítása az arra jogosultak részére, figyelembe véve azt a körülményt is, hogy az átadott adatokat és információkat az adatfelhasználó kizárólag az együttműködő földgázrendszer működésével kapcsolatos tevékenysége ellátásával kapcsolatban használhatja fel.

Az ISD POWER Kft. a GET 125. § (4) bekezdése értelmében az (1)-(1b) bekezdésben meghatározott adatok közül az adatkezelés céljához szükséges adatokat - az a)-c) és e) pontok esetében az érintett egyidejű értesítése mellett - átadhatja:

a) az adatkezelő megbízása alapján a szerződés megkötését, a leolvasást, a számlázást, a kézbesítést, a díjfizetések és követelések kezelését, a forgalmazás kezelését, a felhasználási helyek műszaki kivitelezését, felülvizsgálatát, ellenőrzését, kikapcsolását illetőleg az ügyfélszolgálati tevékenységet végző természetes személynek és gazdálkodó szervezetnek,

b) a számlázási és forgalmazási jogviták rendezésére jogszabály vagy a szerződő felek megállapodása alapján jogosult szervezetek részére,

c) a Hivatalnak,

d) a nemzetbiztonság, a honvédelem és a közbiztonság védelme, továbbá a közvádas bűncselekmények üldözése céljából az arra hatáskörrel rendelkező nemzetbiztonsági szerveknek, nyomozó hatóságoknak, az ügyésznek, valamint a bíróságnak,

e) a bírósági végrehajtásról szóló 1994. évi LIII. törvény előírásai szerint a végrehajtónak,

f) a Nemzeti Fogyasztóvédelmi Hatóságnak, valamint

g) a védendő fogyasztók esetében az őt megillető kedvezménynek vagy különleges bánásmódnak az egy felhasználási helyen való igénybevételének ellenőrzése céljából a földgázelosztónak és az őt megillető kedvezménynek vagy különleges bánásmódnak a biztosítása érdekében a földgázkereskedőnek.

A GET 125§ (5) bekezdése alapján a (4) bekezdés a)-c) és e) pontjaiban meghatározott szervezeteket az átadott adatokkal kapcsolatban az adatkezelővel azonos titoktartási kötelezettség terheli.

Az ISD POWER Kft. az adatok kezelésére, tárolására, elhelyezésére biztonsági – mechanikai, elektronikus – rendszereket alkalmaz. Ezek eredményeként az adat kezelése, nyilvántartása, továbbítása, fellelhetőségének helye, az adattal való rendelkezés egyértelműen megállapítható, és biztosított, hogy illetéktelen személy ne férhessen hozzá.

A titkos adatok elektronikus kezelésére vonatkozó előírásoknál az ISD POWER Kft. figyelembe vette az elektronikus aláírásról szóló 2001. évi XXXV. törvény, valamint egyéb vonatkozó jogszabályok rendelkezéseit is.

## A környezetvédelmi előírások és az előírást biztosító rendelkezések

Az ISD POWER Kft. környezetvédelemmel kapcsolatos tevékenységének kereteit a hatályos jogszabályok és a működési engedély határozzák meg. Az ISD POWER Kft. működése során fokozott figyelmet fordít a környezetvédelmi jogszabályok és előírások betartására.

Az ISD POWER Kft. kereskedelmi tevékenysége során magára nézve kötelező érvényűnek tartja a hazai környezetvédelmi előírásokat, és szerződéskötései során elvárja, hogy a másik fél is betartsa ezeket.

# A földgáz-kereskedelmi szolgáltatások és a forgalmazott földgáz minőségi követelményei

## A földgáz-kereskedelmi tevékenység ISD POWER Kft. által biztosított minőségi jellemzői

Az együttműködő földgázrendszerben a minőségi követelményeknek való megfelelés közös cél, amelyet az engedélyesek saját tevékenységük és egymással való együttműködésük során valósítanak meg.

Az ISD POWER Kft. által végzett földgáz-kereskedelmi tevékenység minőségét az értékesítés és kapcsolódó szolgáltatások végzésének színvonala, a külső környezettel való kapcsolatának minősége, valamint az értékesített földgáz minősége határozza meg.

Az ISD POWER Kft. partnereivel kötött kétoldalú megállapodásaiban kötelezi magát, hogy a kikötött feltételekkel és színvonalon végzi a kereskedelmi tevékenységet. Közvetlenül kiszolgált kereskedelmi partnerei részére ügyfélszolgálatot működtet.

Az ISD POWER Kft. által nyújtott szolgáltatások minőségi jellemzői megfelelnek a jogszabályok, és az ÜKSZ rendelkezéseinek, valamint a Vevőkkel kötött szerződésekben rögzített feltételeknek.

Az ISD POWER Kft. tevékenységének minőségügyi követelményeit:

* az értékesített földgáz minőségi előírásaira vonatkozó szabványok, szabályok és eljárásrend betartásával;
* a szolgáltatása feltételeinek, színvonalának kétoldalú szerződésekben történő részletes meghatározásával;
* a földgázkereskedőtől elvárható szakszerű eljárással és kellő gondosság tanúsításával biztosítja.

## A forgalmazott földgáz minőségi előírásai

Az ISD POWER Kft. általános kereskedelmi célra a földgáz minőségére vonatkozó mindenkori szabványnak megfelelő minőségű földgázt értékesít, egyedi igények alapján azonban más minőségű földgáz értékesítésében is megállapodhat szerződéses partnereivel. Az ISD POWER Kft. engedélye értelmében köteles a földgázt a szerződésben meghatározott jellemzők szerint és minőségben átadni.

A forgalmazott földgáz minőségi előírásait a VHR „A földgáz minőségi követelményei” című melléklete tartalmazza.

Egyedi igény alapján a földgázvásárlási szerződésben a felek más minőségben is megállapodhatnak, amennyiben ahhoz a szolgáltatást nyújtó rendszerüzemeltető engedélyesek is hozzájárulnak és a földgáz vezetékrendszeren a kért minőség biztosítható. Több átadási-átvételi pont esetében a Vevő tudomásul veszi az egyes átadási-átvételi pontok földrajzi, hidraulikai elhelyezkedéséből adódó esetleges eltéréseket.

A mennyiség és minőség mérése a vonatkozó magyar szabványoknak megfelelően, rendszeres időközönként ellenőrzött, a szállítási, elosztói, tárolói engedélyes, vagy a felhasználó tulajdonában lévő mérőműszerekkel. A mennyiségi és minőségi méréseket a Get., a Vhr., a szállítási engedélyes Általános Szerződéses Feltételei és a mérésügyről szóló 1991. évi XLV. törvény előírásai alapján kell elvégezni.

Az ISD POWER Kft. beszállítóitól csak a szerződésben meghatározott szabványos, vagy egyedi megállapodáson alapuló minőségnek megfelelően bizonylatolt földgázt vásárol. Az ISD POWER Kft. a vevői felé csak a szerződésben rögzített átadás-átvételi pontig vállal felelősséget a földgáz minőségéért.

## A földgázminőség ellenőrzésének eljárásrendje

A földgáz minőségi jellemzőit (fűtőérték, nyomás, sűrűség, hőmérséklet, stb.) a szállítási rendszerüzemeltető rendszerén beépített automatikus minőségellenőrző berendezésekkel, bizonyos termelői pontok esetében laborban mérik.

A földgázminőség ellenőrzésének részletes szabályait az ÜKSZ tartalmazza.

Az átadott földgáz mennyiségét és minőségét érintő kérdésekben az ISD POWER Kft. jár el az érintett rendszerüzemeltetők felé. Ha a szerződő Fél a mérési vagy az elszámolási időszakra vonatkozó minőségi adatokkal szemben kifogást emel, azt írásban kell közölnie az ISD POWER Kft.-vel. A reklamáció kivizsgálását az ISD POWER Kft. a lehető legrövidebb időn belül megkezdi és megalapozottság esetén a szükséges korrekcióról intézkedik. A Vevő köteles az eljáráshoz szükséges minden adatot az ISD POWER Kft. rendelkezésére bocsátani.

A földgáz minőségi hibáját a szerződéses partner az észleléstől számított 4 órán belül írásban köteles bejelenteni az ISD POWER Kft. kapcsolattartójának. Később a minőségi kifogás nem érvényesíthető. Ha a szerződő Fél mintával rendelkezik a kifogásolt gázról, akkor annak vizsgálatára a Felek megegyezést kísérelnek meg. Megegyezés hiányában a mintát az MKEH-ba kell szállítani döntő vizsgálat céljából. Az MKEH vizsgálat mindkét Félre kötelező érvényű.

Ha a szerződő Fél minőségi reklamációját az ISD POWER Kft. nem ismeri el és a szerződő Fél mintával nem rendelkezik, az ISD POWER Kft. a rendelkezésére álló dokumentumok alapján igazolja a kifogásolt időszak tényleges gázminőségét.

A mennyiségmérő-rendszer és az átadási pont között a gázmennyiség, a gáznyomás, és a gázhőmérséklet az átadás-átvételi ponton mindenkor megegyezik a mennyiségmérő rendszeren mért gázmennyiség, gáznyomás, és gázhőmérséklet értékekkel, a fűtőérték pedig az átadás–átvételi ponton megegyezik a szállítási rendszerüzemeltető által kiadott, a [www.fgsz.hu](http://www.fgsz.hu) honlapon hozzáférhető Földgáz Minőség-elszámolási Rendben szereplő, a gázátadóhoz rendelt helyen vagy helyeken történő mérés alapján meghatározott értékekkel.

Ha a földgáz minőségi paraméterei nem elégítik ki a szerződésben rögzített határértékeket (specifikáción kívüli gáz), akkor az ISD POWER Kft. a specifikációtól való eltérés várható vagy bekövetkezett mértékéről szerződéses partnerét a tudomására jutást követően haladéktalanul értesíti. Amennyiben a szerződő Fél kifejezetten elfogadja a felajánlott eltérő minőségű földgázt, akkor az ISD POWER Kft. részéről szerződés szerinti teljesítés áll fenn. Az ISD POWER Kft. által felajánlott, eltérő minőségű földgáz átvételének elutasítása alulszállítást eredményezhet. A szerződő Fél által vállalt minimum éves földgáz mennyiséget ilyen esetben csökkenteni kell ezen alulszállítás mennyiségével.

A szerződéses partner az értesítést vagy minőségváltozást követően igényelheti a nem megfelelő minőségű földgáz átadásának megszüntetését anélkül, hogy szerződést szegne. Abban az esetben, ha az átadott földgáz minősége eltér a szerződésben meghatározott minőségtől, amelyre vonatkozóan az ISD POWER Kft. szerződéses partnerét a megfelelő módon és időben értesítette, azonban a szerződő Fél az ellen kifogást – 2 munkanapon belül – nem emel, akkor a szolgáltatott gázminőséget a kifogásra adott második munkanapot követő nap 06:00 órájától szerződésszerűnek kell tekinteni.

# A felhasználói igény kielégítésének módjai és részletes szabályai, valamint a felhasználónál történt változások bejelentésének szabályai

Az ISD POWER Kft. és a Vevő között létrejövő földgáz-kereskedelmi, és/vagy kapcsolódó szolgáltatások nyújtására vonatkozó szerződéskötés a Vevő ajánlattételi felhívása, vagy a Vevő igénybejelentése alapján történhet. A Vevő ajánlattételi felhívása esetén az ISD POWER Kft. az ajánlattételi felhívásnak megfelelően jár el.

## Az igénybejelentő részére történő tájékoztatás rendje, szabályai

Az ISD POWER Kft. megvizsgálja a beérkezett igényeket, és a vizsgálat eredményéről 3 napon belül értesíti az igénylőt. Ha a jelzett igény kielégítésére mind földgázmennyiségi, mind kapacitás oldalról lehetőség van, akkor az előzetes igény kiszolgálását visszaigazoló kapacitásbiztosítási nyilatkozatok kézhezvételét követően elkészíti szerződéses ajánlatát. A kapacitásbiztosítási nyilatkozat kiadásának feltételeit és a vállalási határidőket a szállítási rendszerüzemeltető, illetve földgázelosztó üzletszabályzata tartalmazza.

Az ajánlattétel előfeltétele továbbá, hogy az ISD POWER Kft. által az ajánlathoz kért adatokat, dokumentumokat az igénylő az ISD POWER Kft. részére megküldje. A felek a szerződéskötés során, beleértve az ajánlatkérést is az üzletszabályzat titoktartási fejezetében leírtak szerint járnak el.

Az ajánlat a kapacitásnyilatkozatok és a Vevő által szolgáltatott dokumentumok, nyilatkozatok közül az utolsónak az ISD POWER Kft.-hez történő beérkezésétől számított 8 napon belül az igénybejelentő részére megküldésre kerül. Az ajánlat mellékleteként az ISD POWER Kft. csatolja a földgázvásárlási szerződés általa aláírt tervezetének példányait. A szerződés a Vevő által aláírt – tértivevényes postai küldeményként megküldött – szerződéspéldányoknak az ISD POWER Kft.-hez történő postai átvétel napján lép hatályba.

Amennyiben a Vevő az ajánlatban feltüntetett határidőben az aláírt szerződéspéldányokat nem küldi vissza, az ISD POWER Kft. ajánlati kötöttsége megszűnik.

Amennyiben a Vevő a szerződést véleményeltéréssel írta alá, a szerződés nem jön létre, és a véleményeltérést új ajánlatnak kell tekinteni. Az új ajánlatra vonatkozó nyilatkozatát az ISD POWER Kft. legkésőbb 15 napon belül az igénybejelentőnek megküldi. A felek által folytatott egyeztetések keretében kerül sor a szerződés-tervezetben foglalt feltételek mindkét fél igényeit kielégítő módon történő megtárgyalására és rögzítésére.

## Az igénybejelentőtől kért adatok, dokumentumok felsorolása és a benyújtás módja

A földgázvásárlási és egyéb szolgáltatási igényeket ajánlatkérés formájában, írásban kell benyújtani az ISD POWER Kft. felé. Az igénybejelentésben az alábbi adatokat kell feltüntetni:

* az igénylő általános adatai (név, cím, cégképviseletre jogosult személy, cégjegyzékszám, számlavezető pénzintézet és bankszámlaszám, EU közösségi adószám, statisztikai azonosító jel, egyéni vállalkozó esetén vállalkozói igazolvány szám);
* az igényelt földgázteljesítmény igénybevételének kérelmezett kezdeti időpontja, várható időtartama;
* a fogyasztás jellege (hőmérsékletfüggő / hőmérséklet-független, megszakítható / nem megszakítható, szezonális);
* a felhasználási hely / átadás-átvételi pont megjelölése;
* a felhasználási helyre vonatkozó várható havi fogyasztás, órai vételezési csúcsteljesítmény (téli és nyári időszakban m3/h, m3/nap mértékegységben);
* várható napi bontású fogyasztási profil;
* minimum fogyasztási adatok a mennyiségmérés alsó méréstartományához (m3/h);
* szükséges műszaki specifikációk, (pld. nyomásigény az átadó állomás kimenetén, vagy az átadási-átvételi ponton; erőműveknél a felterhelési sebességre vonatkozó adatok);
* az igény kielégítéséhez szükséges, de nem az ISD POWER Kft.-től vásárolt szolgáltatások meglétéről hitelt érdemlő igazolás (pld. nyilatkozat a szállítói, elosztói vagy tárolói kapacitás meglétéről;)
* a nyilvántartott kapacitásokból az igénylőre allokált kapacitások értéke az ÜKSZ szerint vagy a szerződő felet az adott pillanatban ellátó kereskedő vagy egyetemes szolgáltató kapacitásnyilatkozata a Vevő számára lekötött szállítói és tárolói kapacitásokról;
* a szerződő felet az igénybejelentés időpontjában ellátó kereskedő vagy egyetemes szolgáltató nyilatkozata a Vevő számára a földgáztárolókba betárolt földgázmennyiségről;
* a korlátozási besorolásra vonatkozó információk;
* a pénzügyi elszámolás módja, a preferált fizetési feltételek;
* tervezett éves nagyleállás időpontja;
* egyéb speciális igények.

## Az internetes vagy papír alapú földgáz-kereskedelmi szerződéskötés sajátosságai

ISD POWER Kft. nem alkalmaz interneten bonyolított elektronikus szerződéskötést, minden földgázértékesítés szerződését írásban, papíralapon köti meg. Amennyiben az ISD POWER Kft. úgy dönt, hogy a jövőben bevezeti az elektronikus szerződéskötést, úgy a Szabályzatot ennek megfelelően módosítja.

## A Felhasználónál történt változás esetén alkalmazott eljárás

A Vevő adataiban és elérhetőségében beállt változásokat haladéktalanul írásos formában közölni kell az ISD POWER Kft.-vel.

Az ISD POWER Kft. és a Vevő a földgázvásárlási szerződésben állapodnak meg arról, hogy miként szabályozzák a Vevő személyében bekövetkező változásokat. Ennek során a vonatkozó jogszabályi rendelkezéseket veszik alapul, különös tekintettel a GET, a VHR és az ÜKSZ előírásaira.

Amennyiben a Vevő jogutódja a jogelőd helyébe kíván lépni, a felek egyeztetést folytatnak az átruházás, illetve a szerződéses jogok és kötelezettségek átszállásának feltételeiről.

# Általános szerződéses feltételek a földgáz-kereskedelmi szerződésekhez

Az ISD POWER Kft. a kereskedelmi szerződéseit a Polgári Törvénykönyv (a továbbiakban: PTK), a GET, a VHR, a kapcsolódó jogszabályok, az ÜKSZ és a jelen Szabályzat alapul vételével alakítja ki és köti meg. A szerződések általános tartalmi elemeit a 3. számú melléklet tartalmazza, amely a Vevő, illetve az ügylet típusától függően változhat.

## A szerződések általános hatálya

Az Üzletszabályzatban megfogalmazott általános szerződéses (továbbiakban ÁSZF) feltételek az ISD POWER Kft. (Eladó) és szerződéses partnerei (Vevők) között létrejött jogviszonyok alapelveit szabályozzák, és így irányadóak a Felek között létrejött bármilyen szerződéses kapcsolatban.

Az ISD POWER Kft. kereskedelmi szerződéseit azon alapelv betartásával köti meg, amely szerint minden ügyfelével az általános szerződési feltételek alapján, de a felhasználók ellátását érintő egyedi sajátosságok figyelembe vételével, mindkét Fél ügyleti akaratát tükröző szerződéseket köt azért, hogy ügyfelei elvárásainak és a piaci körülményeknek a legrugalmasabban megfelelhessen, az általános szerződéses feltételek mellett.

## A felek jogai és kötelességei

### A szerződő partnerrel szemben támasztott követelmények

A szerződő partnerrel szemben támasztott követelmények közül lényeges a pénzügyi stabilitás valamint a rövid és hosszú távú vásárlási előrejelzéseinek megbízhatósága. Az ISD POWER Kft. Vevőinek pénzügyi stabilitását és hosszú távú partnerségre való alkalmasságát megvizsgálhatja. Az ISD POWER Kft. a vizsgálat eredményeinek figyelembe vételével teszi meg ajánlatát, amelyben pénzügyi biztosítékot (előre fizetés, bankgarancia, okmányos meghitelezés (akkreditív), készfizető kezesség, óvadék, zálogjog, beszámítási jog, engedményezés, váltó stb.) köthet ki vevőminősítési rendszere alapján.

A saját felhasználási célra földgázt vásárló Vevővel szemben támasztott szerződéskötési követelmények, megfelelőségi feltételek:

* nyilatkozat arról, hogy nem áll csődeljárás, felszámolási vagy végelszámolási eljárás alatt, illetve vele szemben végrehajtási eljárás nincs folyamatban;
* a cégjegyzésre jogosultak aláírási címpéldányainak eredeti vagy hiteles másolatban való benyújtása;
* számlavezető bankjai által kiállított igazolás benyújtása arról, hogy nincsenek teljesítetlen, sorban álló tételei;
* szerződést biztosító bankgarancia vagy más biztosíték bemutatása.

Az ISD POWER Kft. a megkötendő szerződés típusától, időbeli hatályától, értékétől és az egyedi megállapodások tartalmától függően a fenti feltételek közül egyesektől eltekinthet.

A jelen Szabályzatban megfogalmazott ÁSZF az ISD POWER Kft. és Vevők között létrejött jogviszony alapelveit szabályozzák és így irányadóak a felek között létrejött bármilyen szerződéses kapcsolatban. A jelen Szabályzatban megfogalmazott alapelvek alapján az ISD POWER Kft. által elkészített ÁSZF, valamint a Felek által aláírt egyedi szerződések egy egységes szerződéses feltételrendszert képeznek és minden esetben együtt kezelendők. Ha az ÁSZF és az egyedi szerződés egyes feltételei egymástól eltérnek, az egyedi szerződés rendelkezései irányadók [PTK 205/C. §]. az ISD POWER Kft. a Vevők számára szerződésszerű formában az elkészített ÁSZF-et rendelkezésre bocsájtja.

Amennyiben a Vevő az ISD POWER Kft. írásba foglalt ajánlatát elfogadja a felek szolgáltatásra írásban szerződést kötnek. A felek között a jogviszony a szerződés aláírásával jön létre. Az ISD POWER Kft. szolgáltatásait kizárólag szerződéses alapon végzi, írásbeli szerződés hiányában szolgáltatást nem nyújt.

A szerződéseket a nyilvántartás és feldolgozás átláthatósága érdekében nyilvántartási számmal kell ellátni, mely tartalmazza a szerződő felek azonosítóit.

A szerződések általános tartalmi elemeit a 3. számú mellékletet tartalmazza.

### A Felek együttműködése

A Felek kötelesek a szerződés teljes időbeli hatálya alatt egymással együttműködni és a szerződésben foglalt rendelkezések teljesítésével kapcsolatban minden lényeges információt, felmerült adatot, változást ésszerű határidőn belül a másik Féllel írásban közölni. Bármely Fél kezdeményezésére a másik Fél köteles a szerződés teljesítésével kapcsolatos egyeztetési eljárásban részt venni.

### Kapcsolattartás, jognyilatkozatra jogosultak köre

A megkötött szerződések mindig tartalmazzák a szerződésszerű teljesítéssel kapcsolatos minden kérdésben a nyilatkozatok megtételére jogosult személyek elérhetőségi adatait:

* név,
* telefon, telefax,
* e-mail.

Szerződő felek a technikai kapcsolattartás módja vonatkozásában az ÜKSZ rendelkezéseit alkalmazzák.

### Értesítések és kommunikáció

Minden a Felek közötti, a szerződésre vonatkozó nyilatkozatnak írásosnak kell lennie és személyesen, levélben (expressz küldeményként vagy futárral, bérmentesítve), faxon vagy elektronikus levélben (e-mail) kell kézbesíteni. A szerződésre vonatkozó fontos nyilatkozatok az alábbiak szerint tekintendőek kézhez vettnek és hatályosnak:

* személyes átadás esetén az átadás, az ISD POWER Kft. képviselője által írásban igazolt időpontjában;
* ha futárral kézbesítik, a kézbesítés napján, ha munkanapon kézbesítik, vagy a kézbesítés napja utáni első munkanapon, ha nem munkanapon kézbesítik;
* ha tértivevényes vagy ajánlott levélként küldik, a tértivevény vagy az átvételi igazolás aláírásának időpontjában;
* ha faxon továbbítják és a készülék a jó vételt megerősítő érvényes továbbítási jelentést ad munkanapokon 17:00 óra (címzett ideje szerint) előtt, akkor a továbbítás napján, máskülönben a továbbítás utáni első munkanapon 9:00 órakor kell kézbesítettnek tekinteni;
* ha e-mailben küldik, munkanapokon 17:00 óra (címzett ideje szerint) előtt, akkor a továbbítás napján, máskülönben a továbbítás utáni első munkanapon 9:00 órakor kell kézbesítettnek tekinteni, kivéve, ha a levelezőrendszer automatikus „házon kívül” vagy hiba üzenetet küld.

### A szerződés módosítása

Szerződő felek közös megegyezéssel, írásban, cégszerű aláírással ellátva módosíthatják szerződésüket. Nem minősül szerződésmódosításnak a felek adataiban bekövetkezett változás (pl. levelezési cím, számlavezető pénzintézet, számlaszám stb.), amely a másik féllel történt írásbeli közléssel hatályossá válik. Az alapul szolgáló hatályos jogszabályok változása esetén bármelyik fél jogosult a szerződés módosítását kezdeményezni, illetőleg – amennyiben a jogszabály a benne foglaltak automatikus alkalmazását rendeli – a változás, annak jogszabály szerinti hatályba lépésével, irányadó a szerződésre is.

A módosítást kezdeményező Fél részére a másik félnek a javaslat megvitatására 15 napon belüli határidőt kell kitűznie, vagy nyilatkoznia kell a javaslat elfogadásáról feltéve, hogy közöttük e tekintetben nincs más megállapodás.

Amennyiben a szerződés valamely rendelkezése érvénytelenné vagy alkalmazhatatlanná válik, az nem érinti a szerződés többi rendelkezésének érvényességét. Ez esetben a felek az érvénytelen vagy alkalmazhatatlan rendelkezést olyan érvényes vagy alkalmazható rendelkezéssel helyettesítik, amely az érvénytelen vagy alkalmazhatatlan rendelkezéssel elérni kívánthoz legközelebb álló gazdasági eredmény létrehozására alkalmas, vagy ilyen helyettesítés lehetetlennek bizonyulása esetén megállapodnak a szerződés más módosításában a szerződéses egyensúly helyreállítása érdekében.

### Felmondás bármelyik fél részéről

Súlyos szerződésszegés esetén a szerződés bármelyik fél részéről felmondható. Bármelyik fél jogosult a szerződés felmondására abban az esetben is, ha valamely Vis Maior esemény megszakítás nélkül a szerződésben meghatározott időtartamon keresztül fennáll.

Határozatlan időre szóló szerződések esetén a Felek jogosultak a szerződést írásban, a másik félnek küldött tértivevényes levél útján, 30 napos felmondási idő közbeiktatásával – amennyiben az egyedi szerződés ettől eltérően nem rendelkezik – indokolási és kártérítés fizetési kötelezettség nélkül felmondani. Amennyiben a másik fél a tértivevényes levelet bármely okból nem veszi át, a levél kézbesítését – a kézbesítési cím helyességének ellenőrzése mellett – ismételten meg kell kísérelni. A megismételt kézbesítés sikertelensége esetén a levél a megismételt feladástól számított 10 (tíz) nap elteltével kézbesítettnek tekintendő.

### Felmondási eljárás

A felmondási jogát gyakorolni kívánó fél a szerződést köteles tértivevényes ajánlott levélben, írásban felmondani.

Az értesítéstől függetlenül a felek kötelesek a szerződéses kötelezettségeiket mindaddig teljesíteni, amíg a szerződés meg nem szűnik.

### Kereskedőváltás

Amennyiben a Vevő kereskedőváltás céljából mondja fel a szerződést, vagy földgázigényét saját ellátása keretei között akarja biztosítani, a **8. A kereskedő váltás szabályai, eljárásrendje, elszámolási módszerek** című fejezetben leírt szabályok alkalmazandók.

### A határozott időre kötött földgáz-kereskedelmi szerződés kezelése

A határozott időre kötött földgáz-kereskedelmi szerződés megszűnése esetén amennyiben a Vevő a földgáz-kereskedelmi szerződés megszűnésének napját követő napi hatállyal másik földgázkereskedővel köt szerződést, legalább a határozott idejű szerződés megszűnését 30 nappal megelőzően köteles a Vevő a földgázkereskedőnek bejelenteni az új szerződés megkötését. Ez a kereskedőváltásnak a határozott idejű szerződés megszűnését követő nappal történő végrehajtása érdekében szükséges. ISD POWER Kft. a bejelentés időpontjától számított 5 napon belül a felmondás esetében leírtakkal azonos módon jár el, írásban értesítést küld a bejelentés visszaigazolásáról a felhasználási hely egyedi azonosító számának és a földgáz-kereskedelmi szerződés megszűnésének időpontja feltüntetésével, a szükséges igazolások átadásával, vagy a bejelentés benyújtásakor nem teljesített szerződéses feltételekről.

Amennyiben a Vevő a határozott idejű szerződés megszűnését 30 nappal megelőzően a kereskedőváltást nem jelenti be az ISD POWER Kft.-nek, a kereskedőváltás esetleges meghiúsulása miatt az ISD POWER Kft. nem felel. Továbbá nem felel azért sem, hogy a kereskedőváltás a határozott idejű földgáz-kereskedelmi szerződés megszűnését követő nappal nem kerül végrehajtásra.

A határozott időre kötött földgáz-kereskedelmi szerződés lejártának napját követően az ISD POWER Kft. gázszállítási kötelezettsége, és a Vevő gázátvételi kötelezettsége már nem áll fenn, de a szerződésből fakadó egyéb kötelezettségek megszűnése csak a szerződéshez kapcsolódó összes elszámolás lezárását követően következik be.

### Nyilatkozatok és szavatosságvállalások

A szerződő felek a létrejött szerződés aláírásával elismerik és kijelentik, hogy törvényesen működő és bejegyzett olyan gazdasági társaságok, melyek nem állnak csőd vagy felszámolási eljárás alatt. A szerződő felek kijelentik, hogy nincs ellenük folyó vagy egyébként fenyegető sem bírósági sem egyéb eljárás, mely veszélyezteti a megkötött szerződés teljesítését. A felek nevében aláíró képviselők rendelkeznek minden olyan jogszabályi vagy egyéb szervezeti felhatalmazással, melynek alapján a szerződésből származó kötelezettségeket vállalhatják.

### Titoktartás

A szerződés megkötésével és teljesítésével összefüggésben – beleértve az ISD POWER Kft. által megküldött szerződéses ajánlatot és annak tartalmát is – a szerződő felek kijelentik, hogy másik féllel és annak tevékenységével kapcsolatban bármilyen módon tudomásukra jutott adat, tény, így különösen, de nem kizárólagosan a szerződés vagy szerződéses ajánlat léte és azok tartalma üzleti titoknak minősül. Azt a felek harmadik személynek nem adhatják ki, nem tehetik hozzáférhetővé és a szerződés teljesítésétől eltérő, más célra nem használhatják fel.

A titoktartási rendelkezés nem vonatkozik az ISD POWER Kft. részére szerződés alapján pénzügyi-számviteli, biztosítási, illetve pénzügyi kiegészítő – ideértve a követelés behajtást is – szolgáltatást nyújtó harmadik fél részére adandó valamennyi, valamint a szerződésből eredő követelés ISD POWER Kft. által történő engedményezése esetén az engedményes részére az engedményezési szerződés megkötéséhez és teljesítéséhez szükséges információkra. Amennyiben a szerződés pénzügyi biztosíték nyújtását írja elő, a titoktartás nem terjed ki az azzal kapcsolatos megállapodások megkötéséhez és teljesítéséhez szükséges, az ISD POWER Kft. által harmadik fél részére adandó információkra.

A titoktartási kötelezettség nem terjed ki továbbá azokra az információkra:

* amelyek a nyilvánosság számára rendelkezésre állnak, vagy amelyek a jövőben válnak nyilvánossá;
* amelyek bizonyíthatóan már a szerződés hatályba lépését megelőzően is ismertek voltak;
* amelynek nyilvánosságra hozatalát vagy kiadását jogszabály, bírósági ítélet, vagy hatósági rendelkezés teszi kötelezővé, az előírt mértékben és meghatározott kör részére.

A titoktartási kötelezettségvállalás hatályosságát nem érinti a szerződés bármilyen okból történő megszűnése, az a szerződés megszűnésétől 3 évig áll fenn.

A titoktartási rendelkezés megsértésért a jogsértő felet kártérítési kötelezettség terheli.

### Vis Maior

Nem minősül szerződésszegésnek, ha bármelyik Fél Vis Maior esemény miatt nem tudja teljesíteni a szerződésben foglalt kötelezettségeit.

Amennyiben a Vis Maior időtartama a szerződésben meghatározott időtartamot meghaladja, bármely fél minden hátrányos jogkövetkezmény nélkül jogosult a szerződést írásban felmondani, abban az esetben is, ha erre egyébként a szerződés alapján nem lenne jogosult.

A szerződés felmondása előtt a felek kötelesek egyeztetést lefolytatni a szerződés esetleges módosításáról. Amennyiben az egyeztetés a szerződésben meghatározott időtartamon belül nem vezet eredményre, megnyílik a szerződés felmondásának lehetősége.

Amennyiben Vis Maiorról esemény bekövetkezése várható, vagy ilyen esemény már bekövetkezett a szerződő felek kötelesek egymást haladéktalanul tájékoztatni. A késedelmes tájékoztatásból származó kárért a késedelmes fél felelősséggel tartozik.

### Irányadó jog, vitás kérdések rendezése

A szerződésben nem szabályozott kérdések tekintetében a magyar anyagi jogi szabályok, így elsősorban a GET, a PTK, és a VHR, továbbá a földgázellátást szabályozó rendeletek, az ÜKSZ és a jelen Szabályzat rendelkezései az irányadóak. Jogvita esetén a felek a vitás kérdések egymás közötti békés rendezésére törekednek. Ennek sikertelensége esetén bármely vita eldöntésére, amely a szerződésből vagy azzal összefüggésben annak megszegésével, megszűnésével, érvényességével vagy értelmezésével kapcsolatban keletkezik, a polgári perrendtartásról szóló 1952. évi III. törvény rendelkezései szerint meghatározott bíróság illetékes.

## A kereskedő kapacitás lekötéssel kapcsolatos kötelezettségei és jogai, a kereskedő kötelezettségvállalása az átruházott kapacitás visszaadására

A Vevő ellátása érdekében az ISD POWER Kft. kapacitást köt le a szállító , elosztó, termelő és tároló-rendszereken. A kapacitások lekötése biztosítja az ISD POWER Kft. számára a hozzáférését a földgázforrásokhoz, illetve feljogosítja a földgáz szállítatására, tároltatására és továbbítására a Vevő részére a rendszerüzemeltetők rendszerein keresztül. A Vevővel történő szerződéskötés esetén az ISD POWER Kft. köteles a Vevőt – az ISD POWER Kft.-t közvetlenül megelőzően – ellátó földgázkereskedő által a Vevő részére visszaadott kapacitásokat a földgázvásárlási szerződés és a kapacitás átadásra vonatkozó jogszabályok szerint lekötni. Amennyiben az ISD POWER Kft. és a Vevő közötti szerződés felmondásra kerül, az ISD POWER Kft. köteles a Vevő számára lekötött kapacitásokat a Vevő részére visszaadni.

Kereskedőváltás esetében a Vevő vagy a vele szerződést kötő új földgázkereskedő a gázév végéig köteles az ISD POWER Kft. által az ellátása érdekében a rendszerüzemeltetőknél lekötött és a szerződés megszűnését követően ismételten rendelkezésére bocsátott kapacitást az alábbi bekezdés szerinti eltéréssel lekötni. A szállítói és elosztói kapacitás esetében a kapacitásdíjat a gázév végéig, tárolási kapacitás esetében a tárolási év végéig időarányosan kell megfizetni.

A Vevővel szerződést kötő új földgázkereskedő a fenti bekezdés szerinti kereskedőváltás esetén részben, vagy egészben megtagadhatja a rendelkezésre bocsátott szállítói betáplálási, betároláshoz tartozó szállítási kiadási, illetve tárolói kapacitás átvételét és lekötését.

Ebben az esetben a földgáz rendszerhasználati díjakat

a) az új földgázkereskedő az általa átvett és lekötött kapacitás után,

b) a korábbi földgázkereskedő a tőle át nem vett és az új földgázkereskedő által le nem kötött kapacitás után fizeti meg. Az új földgázkereskedő által át nem vett és le nem kötött kapacitás után fizetendő földgáz rendszerhasználati díj nem hárítható át a felhasználóra.

Kereskedőváltás esetén az érintett földgázkereskedők, a külön jogszabályban meghatározottak szerint egyeztetnek a rendszerüzemeltetőkkel a felhasználó lekötött kapacitása földgázkereskedők közötti átadásának részletes feltételeiről. Az engedélyesek kötelesek az egyeztetéseket úgy lefolytatni, hogy a kereskedőváltás az igénybejelentéstől számított legkésőbb 30 napon belül megtörténjen. Az egyeztetések eredménytelensége esetén a felhasználó a Hivatalhoz fordulhat és kezdeményezheti a kapacitásátadásról történő döntést. A Hivatal tizenöt napon belül dönt a kapacitás lekötésekről.

Mivel a rendszerüzemeltető köteles a kereskedőváltással kapcsolatos kapacitás lekötési szerződések megkötését vagy módosítását legkésőbb a földgáz-kereskedelmi szerződés megszűnésének időpontját megelőző 4. napig elvégezni, ennek érdekében az ISD POWER Kft. a felmondás visszaigazolásáról szóló értesítéssel egyidejűleg bejelenti az érintett rendszerüzemeltetőnél a kereskedőváltást, és a földgáz-kereskedelmi szerződés megszűnésének időpontját, és a felhasználási hely egyedi azonosító számának alkalmazásával kezdeményezi a kapacitás lekötési szerződés módosítását.

## Egyedi feltételek kezelése

A szerződő felek megállapodhatnak a jelen Szabályzatba foglalt ÁSZF feltételeitől eltérő módon is, de azokban a kérdésekben, melyet a kereskedelmi szerződésben nem érintenek, a jelen Szabályzat előírásai az érvényesek.

Az általános szerződéses feltételek, valamint a Felek által aláírt egyedi szerződések egy egységes szerződést képeznek és minden esetben együtt kezelendők. Az általános szerződési feltételek minden létrejött szerződés szükséges tartalmi elemei. Ha az általános szerződési feltétel és a szerződés más feltétele egymástól eltér, akkor a Ptk. 205/C. § - a értelmében az utóbbi az irányadó.

A Felek között a szerződéseket minden esetben írásban kell megkötni. A szerződéseket a nyilvántartás és feldolgozás átláthatósága érdekében nyilvántartási számmal kell ellátni, mely tartalmazza a szerződő felek azonosítóit.

Az Üzletszabályzatban meghatározott általános szerződési feltételek alkalmazása során a Ptk. vonatkozó rendelkezései mögöttes szabályként irányadók.

## Az áralkalmazási feltételek, árak meghatározása, az árak megváltozásának feltételei, árváltozás esetén alkalmazandó eljárás

ISD POWER Kft. az alábbi árakat és díjelemeket alkalmazza:

* Molekula ár;
* Rendszerhasználathoz kapcsolódó díjak és pótdíjak;
* Egyéb díjak.

Az ISD POWER Kft. felhasználónként egyedileg, a fogyasztási sajátosságok, a megrendelt gázmennyiség, minőségi paraméterek, továbbá a teljesítés helye, illetve a szerződés időtartama alapján határozza meg az alkalmazott árakat és díjelemeket. A szerződő felek az értékesített földgáz árát, illetve a szolgáltatás díját, a termékek árazását és az ármódosítás feltételeit az egyedi szerződésben határozzák meg.

Az ISD POWER Kft. által biztosított Molekula ár és a hozzákapcsolódó esetleges indexálási módszertan a versenypiaci szabályok figyelembevételével, a szabadpiaci földgázbeszerzési lehetőségek alapján kerülnek meghatározásra. Az árak és az indexálási módszertan esetleges megváltoztatása az egyedi szerződésekben rögzített módon lehetséges. Az ISD POWER Kft. az árváltoztatásról a szerződésben foglaltaknak megfelelően értesíti a Vevőket.

A Rendszerhasználathoz kapcsolódó díjakat és pótdíjakat az ISD POWER Kft. a mindenkor hatályos rendszerhasználatra vonatkozó tarifarendeletek, a rendszerüzemeltetőkre vonatkozó, a Hivatal által kiadott határozatok, az ÜKSZ és a rendszerüzemeltetők üzletszabályzatai alapján állapítja meg. Ellenkező megállapodás hiányában a rendszerhasználathoz kapcsolódó díjak és pótdíjak automatikusan változnak a vonatkozó szabályozás módosulása esetén, a hatálybalépés időpontjától. Az ISD POWER Kft. a változásokról a szerződésben foglaltaknak megfelelően értesíti a vevőket.

A vevői igényeknek megfelelően az ISD POWER Kft. az egyéb szolgáltatásaira egyedi díjakat állapít meg. A díjak és azok alkalmazási és módosítási szabályaik az egyedi szerződésekben kerülnek rögzítésre.

## Az üzemzavar, korlátozás és szüneteltetés esetén alkalmazandó szabályok

Az ISD POWER Kft. a VHR vonatkozó rendelkezései értelmében belső szabályzatot (üzemzavar, válsághelyzeti intézkedési terv) dolgozott ki az üzemzavarok és válsághelyzetek kezelésére vonatkozóan, mely összhangban van a GET-ben megfogalmazott elvekkel, a VHR-ben előírt szabályokkal és az ÜKSZ vonatkozó fejezetében írtakkal.

A földgázellátási válsághelyzet elhárításának szakmai, operatív irányítását a rendszerirányító látja el. A rendszerirányító feladata a földgázellátási válsághelyzet következményeinek csökkentése, valamint az együttműködő gázrendszer egyensúlyának helyreállítása érdekében szükséges intézkedések megtétele.

Az ISD POWER Kft. mindent megtesz a válsághelyzet kialakulásának megelőzésére, együttműködik a rendszerirányítóval a válsághelyzet elhárításában, az adott szakmai utasítások végrehajtásában, továbbá a VHR értelmében adatot szolgáltat a szállítási rendszerüzemeltetőnek és a földgázelosztónak a korlátozási sorrend összeállításához a Vevő adatszolgáltatása alapján. ISD POWER Kft. szerződött partnereivel a válsághelyzet megelőzésében, illetve elhárításában fokozottan együttműködik.

### Gázömlés (üzemzavar) elhárítása

A Vevők biztonságos gázellátása érdekében a szállítási rendszerüzemeltető/földgázelosztó:

* a saját műszeres ellenőrzéssel megállapított, vagy Vevői bejelentés alapján tudomására jutott gázömlésből adódó veszélyhelyzet elhárítására azonnali intézkedéseket tesz;
* az elosztóvezetéken/szállítóvezetéken keletkezett gázömlést saját költségére hárítja el.

A telekhatáron (épületen) belüli gázömlés esetén a veszélyhelyzet megszüntetésére a szállítási rendszerüzemeltető/földgázelosztó – a Vevő költségére – intézkedéseket tesz, de a veszélyhelyzet okának végleges elhárítása az ingatlantulajdonos (vagyonkezelő) kötelezettsége és költsége, a szállítási rendszerüzemeltető/földgázelosztó tulajdonát képező gázmérő és nyomásszabályozó kivételével. A telekhatáron (épületen) belüli gázömlés bejelentése a szállítási rendszerüzemeltető/földgázelosztó és az ISD POWER Kft. részére a Vevő kötelezettsége. A telekhatáron belül bekövetkező üzemzavarért az ISD POWER Kft. semmilyen felelősséget nem vállal.

### Korlátozás

Vevői korlátozásra sor kerülhet a következő esetekben:

* földgázellátási üzemzavar esetén;
* földgázellátási válsághelyzet esetén;
* az elosztórendszer egyensúlyának megbomlása esetén.

A Vevők a szerződésükben meghatározott fogyasztási adatok alapján, melyet az ISD POWER Kft. továbbít a szállítási rendszerüzemeltető/földgázelosztó számára minden év június 30-ig, a Hivatal által jóváhagyott korlátozási sorrendbe kerülnek besorolásra. A Vevő korlátozási besorolását és a korlátozással kapcsolatos kötelezettségeit a kereskedelmi szerződése tartalmazza.

A lakossági fogyasztó Vevők, a külön jogszabályban meghatározott, közellátást biztosító Vevők a közellátás biztosításához szükséges földgázvételezés mértékéig, valamint azon Vevők, amelyek földgázvételezésének korlátozása mérgező anyagnak a szabadba kerülése révén az emberi életet vagy egészséget, továbbá a környezetet súlyosan veszélyeztetné a veszélyeztetettség elkerüléséhez szükséges földgázvételezés mértékéig nem korlátozható kategóriába tartoznak.

Az ISD POWER Kft. a mindenkor hatályos jogszabályok rendelkezései szerint rögzíti a Vevők korlátozási besorolását a kereskedelmi szerződésekben.

Korlátozás elrendelése esetén a korlátozás időpontját, illetve mértékét a szállítási rendszerüzemeltető rendeli el, és közli a szállítási rendszerüzemeltetővel/földgázelosztóval. A korlátozás végrehajtásáról a korlátozás időpontjának és mértékének megadásával a szállítási rendszerüzemeltető/földgázelosztó intézkedik a korlátozható Vevő felé.

A Vevő a szállítási rendszerüzemeltető/földgázelosztó értesítését követően haladéktalanul köteles megkezdeni a szállítási rendszerüzemeltető/földgázelosztó által elrendelt korlátozást. A Vevő által nem a szállítási rendszerüzemeltető/földgázelosztó elrendelése szerint végrehajtott korlátozás miatt a Vevőt szerződésben meghatározott jogkövetkezmény terheli. A korlátozás megszüntetéséről a Vevőt a szállítási rendszerüzemeltetőnek/földgázelosztónak értesíteni kell. A Vevők értesítésére vonatkozó részletes szabályokat a szállítási rendszerüzemeltető/földgázelosztó üzletszabályzata tartalmazza. Korlátozás esetén, a korlátozással érintett gázmennyiség tekintetében a szerződés teljesítése alól mentesülnek a szerződő felek.

A korlátozás elrendeléséről és megszüntetéséről és a korlátozás fő tartalmi elemeiről a Vevő haladéktalanul köteles értesíteni az ISD POWER Kft.-t.

### Szüneteltetés, földgázelosztás felfüggesztése

A szolgáltatást az ISD POWER Kft. a szállítási rendszerüzemeltető/földgázelosztó kezdeményezésére jogosult szüneteltetni, ha a földgázelosztó a földgázelosztási szolgáltatás folytatását a GET-ben és VHR-ben felsorolt esetekben megtagadja különösen ha:

* a Vevő a csatlakozóvezetéket, a Vevői berendezést az életre, a testi épségre, az egészségre vagy a vagyonbiztonságra veszélyes módon használja,
* a Vevő a nyomás alatti szállító- és elosztóvezetéket vagy a csatlakozóvezetéket megbontja, továbbá, amennyiben a Vevő vagy a megbízásából eljáró, gázszerelőnek nem minősülő személy a fogyasztói vezetéket megbontja,
* a nyomásszabályozó vagy a fogyasztásmérő berendezés működését befolyásolja,
* a nyomásszabályozó vagy a fogyasztásmérő berendezés ellenőrzését, illetve a fogyasztásmérő berendezés leolvasását a szállítási rendszerüzemeltető/földgázelosztó vagy megbízottja részére nem teszi lehetővé,
* a szerződésben meghatározott felhasználási helyen kívüli területre vezet át földgázt,
* a fogyasztáskorlátozási -, illetve megszakítható kapacitásra szerződött Vevő esetén a megszakítási - rendelkezéseknek nem tett eleget,
* a Vevő a fogyasztásmérő berendezést szándékosan vagy gondatlanul megrongálja, a fogyasztásmérő berendezésen, vagy annak ki-és belépő pontján, a kerülővezeték elzáróján, vagy a csatlakozóvezeték egyéb pontjain elhelyezett záró pecsétet (plombát) eltávolítja, illetve ezek sérülését, hiányát a szállítási rendszerüzemeltetőnek/földgázelosztónak vagy a földgázkereskedőnek nem jelenti be,
* a Vevő nem rendelkezik érvényes kapacitás lekötési szerződéssel, valamint érvényes földgáz-kereskedelmi szerződéssel.
* a Vevő nem tudja igazolni a csatlakozóvezeték és a Vevő berendezések ellenőrzésének megtörténtét és a szállítási rendszerüzemeltető/földgázelosztó bizonyítja, hogy ezek nem felelnek meg a biztonságossági követelményeknek.

A szolgáltatást a szállítási rendszerüzemeltető/földgázelosztó szüneteltetheti a következő esetekben is:

* a szállító vezetéken tervszerű karbantartás történik;
* az elosztó vezeték karbantartása, felújítása, átalakítása, hibaelhárítása, cseréje más módon nem végezhető el;
* új Vevő bekapcsolása azt szükségessé teszi;
* vele szerződéses kapcsolatban álló, földgázkereskedő kezdeményezésére, a kizárás jogszerűségének vizsgálata nélkül.

A szüneteltetés kezdő időpontját és előrelátható időtartamát, valamint a szükséges biztonsági intézkedéseket hálózatrekonstrukció, felújítás, hálózatfejlesztés és új fogyasztó bekapcsolása esetén a szállítási rendszerüzemeltető/földgázelosztó legalább 15 nappal korábban, tervszerű megelőző karbantartás esetén három hónappal korábban helyileg szokásos módon (így különösen sajtó vagy számlaértesítő útján történő közléssel) a Vevők tudomására hozza, és erről az ISD POWER Kft. a Vevőt a szerződésben meghatározott módon értesíti.

Gázömlés-üzemzavar esetén a szállítási rendszerüzemeltető/földgázelosztó előzetes bejelentés nélkül is szüneteltetheti a szolgáltatást, de az érintett Vevőknek a lehető legrövidebb időn belül kell tájékoztatást adni.

A fentieken túl lehetőség van a Vevő erre irányuló kifejezett írásbeli kérelmére történő szüneteltetésre a Vevő által meghatározott időszakra, ha a Vevő költségén a szállítási rendszerüzemeltető/földgázelosztó tulajdonában lévő mérőberendezés leszerelésre vagy a fogyasztói főelzáró leplombálásra került. A szolgáltatás újraindításához a Vevő költségére a gázmérő felszerelése vagy a fogyasztói főelzáró plombájának eltávolítása szükséges.

A szolgáltatás szüneteltetésének részletes szabályait külön jogszabály és az Üzemi és Kereskedelmi Szabályzat tartalmazza.

## A szerződő partnerrel szemben támasztott követelmények, választható pénzügyi garanciák részletes bemutatása 20 m3/óra feletti felhasználók esetében

Az ISD POWER Kft. a következő ügyfél kategóriákat szolgálja ki:

* az elosztóhálózatról vételező felhasználó;
* a szállítóvezetékről közvetlenül vételező felhasználó;
* magyar telephellyel rendelkező és kereskedelmi engedéllyel rendelkező, vagy jogszabály által kereskedelmi engedély nélkül is gázkereskedelmi tevékenység végzésére jogosult gázipari szereplő;
* külföldi telephellyel rendelkező földgázkereskedő.

Az ISD POWER Kft. összes Vevőjétől elvárja azt, hogy amennyiben az átadás-átvételi pont nem fogyasztási pont, a szerződő Fél rendelkezzen a földgáz átvételéhez és elszállításához szükséges kapacitással.

Amennyiben a szerződő Fél nem rendelkezik a Get. alapján a Hivatal által kiadott engedéllyel, a szerződő Féllel szemben az ISD POWER Kft. az alábbi követelményeket is támasztja:

* 30 napnál nem régebbi nyilatkozat arról, hogy csődeljárás, végrehajtási, felszámolási vagy végelszámolási eljárás alatt nem áll.
* 30 napnál nem régebbi cégkivonat, valamint a cégjegyzésre jogosultak aláírási címpéldányainak eredeti vagy hiteles másolatban való benyújtása.
* Nyilatkozat az ÜKSZ és a rendszerüzemeltetői üzletszabályzatok vonatkozó rendelkezéseinek megtartásáról.

### Szerződéses kötelezettségek biztosítása

Az ISD POWER Kft. fenntartja a jogot, hogy ügyfeleit pénzügyi stabilitás és hosszú távú partnerség oldaláról megvizsgálja. Ennek figyelembe vételével teszi meg ajánlatát, amelyben pénzügyi biztosítékot köthet ki. A megkívánt pénzügyi biztosíték (előre fizetés, feltétel nélküli bankgarancia) lehet. A bankgarancia éves értékének megállapítása és annak a Vevő általi biztosítása a gázszállítások megkezdése előtt esedékes. A bankgarancia a szállítás első napjától a szerződés lejárta utáni 2. hónap végéig kell, hogy érvényes legyen. Előlegfizetés elfogadása esetén a Vevő tárgyhavi igénybejelentésének legfeljebb 80 %-át kitevő földgáz mennyiség ellenértéke havonta előre fizetendő. Minősített ügyfelek esetében a fentiektől eltérő megállapodás is köthető. A Vevővel szemben támasztott követelmények közül lényeges a pénzügyi stabilitás és a rövid és hosszú távú vásárlási prognózisok megbízhatósága.

### Szerződéses kötelezettségek biztosítása lejárt tartozás esetén

Lejárt tartozás kialakulása esetére a Vevő szerződéses kötelezettségei biztosítása céljából az ISD POWER Kft. javára szóló, feltétel nélküli és visszavonhatatlan, azonnali fizetésre szóló, a bank fizetését követő 8 banki napon belül ismételten feltöltődő, a folyamatos szolgáltatás nyújtásának fenntartását biztosító fizetési garanciát köteles adni, amelynek értéke egyenlő a Vevő által a legnagyobb forgalmú gázhónapra igényelt földgázhőmennyiség ellenértékével, beleértve az adókat is. A szerződésben foglalt fizetési határidő eredménytelen elteltét követő 5. napon az ISD POWER Kft. a fizetési garanciát nyújtó banktól a Vevő nyilatkozata nélkül követelheti a kifizetést.

## Mennyiségi elszámolási és fizetési előírások

Az alábbi elszámolási és fizetési előírásoktól a felek az egyedi szerződésekben eltérhetnek.

### A mérés és elszámolás során alkalmazott számítások részletezése

Az ISD POWER Kft. a szállítási rendszerüzemeltető és az elosztói engedélyesek által alkalmazott mérési eljárásokat szolgáltatásként veszi igénybe, saját mérőberendezéssel nem rendelkezik, és saját mérési számításokat nem alkalmaz. A földgáz mennyiség mérése és minőségének meghatározása az ÜKSZ vonatkozó pontja, a szállítási rendszerüzemeltető és elosztói engedélyesek üzletszabályzatainak vonatkozó pontjai, és jelen Szabályzat 2. számú melléklete alapján történik.

Az ISD POWER Kft. a távleolvasható fogyasztásmérővel nem rendelkező Vevők részére évente egy alkalommal számlán vagy ahhoz csatoltan tájékoztatást ad

* a földgáz tényleges, aktuális (és évközi árváltozás esetén az évközi időszakos) értékesítési árról és az elszámolási időszakra vonatkozó nyitó és záró fogyasztásmérő-állásokkal együtt a tényleges energiafogyasztásról,
* a Vevő elszámoló számlában elszámolt energiafogyasztásának az azt megelőző elszámolási időszakban mért fogyasztásnak az összehasonlítását, ha ez az adat ugyanazon szerződés alapján rendelkezésre áll,

Az ISD POWER Kft. kizár minden olyan felelősséget, amely a rendszerüzemeltetői engedélyesek részéről végzett allokálásból következik.

Amennyiben a felhasználási helyen lévő mérőberendezés, illetve mérési rendszer a Vevő tulajdonában van – a földgázelosztói vagy a szállítási rendszerüzemeltető engedélyes és a Vevő megállapodásának megfelelően – a Vevő köteles gondoskodni a mérő, illetve a mérési rendszer üzemeltetéséről, karbantartásáról, hitelesítéséről, állagmegóvásáról.

Az ISD POWER Kft. jogosult a felmerült, a földgáz rendszerhasználati díjairól szóló rendelet és az ÜKSZ szerinti szállítási, elosztási, tárolási és szagosítási, illetve az energiaadó és biztonsági földgázkésztetetésre vonatkozó díjtételeket a Vevő felé továbbszámlázni. A nominálás eltérési, kapacitás túllépési, egyensúlyozási, és a megszakítás / korlátozás be nem tartásának pótdíjait és egyéb költségeket ISD POWER Kft. a vonatkozó jogszabályok, illetve az ÜKSZ vonatkozó rendelkezéseinek megfelelően számlázza ki a vele szerződéses kapcsolatban lévő Vevőknek. A pótdíjak összegét a vonatkozó jogszabályok és az ÜKSZ vonatkozó fejezetei és mellékletei, és a hatályos rendszerhasználati tarifarendelet tartalmazza.

A szerződő felek az értékesített földgáz árát, illetve a szolgáltatás díját, a termékek árazását az egyedi szerződésben határozzák meg.

### Az elszámolás alapja, feltételei, időszaka és rendje

Az ISD POWER Kft. és a Vevő közötti elszámolás alapját felhasználási helyenként

* a Vevő részére a szerződésben rögzített földgáz teljesítmények;
* a Vevő naponkénti fogyasztási igénybejelentése/nominálása;
* a havi szerződött mennyiségek;
* a szállító, illetve az elosztó elszámolási mérései és allokációi, valamint ezek alapján elkészített átadás-átvételi jegyzőkönyvek

képezik.

A földgáz mennyisége gáztechnikai normálállapotra (15 °C és 101.325 Pa) vonatkoztatott térfogatként kerül meghatározásra a földgázszállítási vagy területileg illetékes földgázelosztói engedélyes által. Az átadott-átvett földgázmennyiség ellenértékének meghatározása a földgáznak m3-ben meghatározott gázmennyisége vagy a földgáznak az MSZ ISO EN 6976 szabvány szerinti 15°C/15°C referencia hőmérsékletre vonatkoztatva meghatározott fűtőértékkel kiszámított energiatartalma alapján történik. A földgáz köbméterben mért és gáztechnikai normálállapotra átszámított napi térfogatának, valamint az átlagos napi fűtőérték szorzata jelenti az átadott napi hőmennyiséget.

A mennyiségi elszámolások alapvető időegysége a gáznap, az elszámolási időszak a felek eltérő megállapodásának hiányában 1 gázhónap. Bármely, az egy gáznapnál hosszabb, de egy gázhónapnál rövidebb időszakra vonatkozó mennyiség az adott időszak gáznapjain átadott mennyiségek összegeként kerül meghatározásra.

A Vevő tudomásul veszi, hogy a Magyarországon hatályos jogszabályok és az ÜKSZ szerint a szállítói és elosztói rendszereket üzemeltető rendszerüzemeltetők jogosultak és kötelesek a fogyasztott mennyiség meghatározására. Amennyiben a Vevő 100 m3/h-nál kisebb mérőteljesítménnyel rendelkezik, úgy a földgázelosztói engedélyes profil-alapú elszámolást alkalmazhat, mely működését az ÜKSZ szabályozza. A profil-alapú elszámolás olyan módszer, amely mentén a földgázelosztói engedélyes matematikai algoritmusokkal meghatározza a Vevő fogyasztását a gázmérő leolvasása időpontjáig.

Az elszámolás alapdokumentumát jelentő földgáz átadás-átvételi jegyzőkönyveket a szállítási rendszerüzemeltető és/vagy az elosztói engedélyes vagy telephelyi engedélyes, illetve a termelő állítja ki a következők szerint:

* termelői betáplálási pont esetén:

A tárgyhónapot követően a felek képviselői meghatározzák a tárgyhónap folyamán átadott-átvett földgáz mennyiségét köbméterben és hőmennyiségben, és a havi átadás befejezését követő négy munkanapon belül összeállítják és aláírják a havi földgáz átadás-átvételi jegyzőkönyvet. A havi elszámolásban átadási pontonként kimutatásra kerülnek többek között a napi átadott mennyiségek, hőmennyiségek, a napi mennyiségekkel súlyozott havi átlag fűtőérték adatok, a napi át nem adott mennyiség, amely tartalmazza a minőségi hibával érintett és az ilyen okból elutasított mennyiségeket, valamint a napi nominálási differenciát.

* szállítórendszeri kiadási pontok esetén:

A szállító rendszer kiadási pontjain átadott földgáz mennyiség mérése és elszámolása a szállítási rendszerüzemeltető Üzletszabályzatában, illetve az ÜKSZ erre vonatkozó pontjában meghatározott módon és határidővel történik.

* elosztórendszeri végpontok esetén:

Az elosztó rendszer kiadási pontjain átadott földgáz mennyiség mérése és elszámolása a területileg illetékes elosztói engedélyes üzletszabályzatában, illetve az ÜKSZ erre vonatkozó pontjában meghatározott módon és határidővel történik.

A mennyiségi teljesítés és elszámolás vonatkozásában a felek megállapodás szerint térfogatmennyiségben vagy a hőmennyiségben kimutatott átadás-átvételt tekintik meghatározónak.

A földgáz átadás-átvételi jegyzőkönyv a szerződő felek aláírásával válik érvényessé.

Igénybejelentés (nominálás)

A Vevő köteles egy adott gáznapra vonatkozó földgázigényét a szerződésben vagy külön megállapodásban rögzített határidővel, gyakorisággal, tartalommal és formátummal az ISD POWER Kft.-nek megküldeni.

Allokálás, leolvasás

Az allokálás az az eljárás, amely mentén a rendszerüzemeltetői engedélyesek meghatározzák a Vevő által egy adott gáznapon elfogyasztott földgázmennyiséget, valamint az ISD POWER Kft. által megvásárolt és értékesített földgázmennyiséget. Az allokációra vonatkozó részteles szabályokat az ÜKSZ tartalmazza.

Amennyiben a Vevő 100 m3/h, vagy a feletti névleges teljesítményű fogyasztásmérő berendezéssel rendelkezik, úgy a hatályos jogszabályok és az ÜKSZ rendelkezései alapján a szállítási rendszerüzemeltető vagy a területileg illetékes földgázelosztói engedélyes telemechanikai rendszerén keresztül a mérőrendszer által mért adatokat lehívja. A 100 m3/h-nál kisebb mérőteljesítménnyel rendelkező szerződő felek allokálása alapvetően a profil-alapú elszámolási rendszer alapján történik.

A gázhónapot követően a rendszerüzemeltetők megismétlik az eljárást, és a gáznapi forgalmi adatok pontosításra kerülnek a mérési rendszerek helyszíni leolvasásával – kivétel ez alól a 100 m3/h-nál - kisebb teljesítményű, digitális adatrögzítéssel nem rendelkező fogyasztásmérő berendezéssel rendelkező szerződő felek, amelyeknél a leolvasási ütemezést a területileg illetékes földgázelosztói engedélyes határozza meg – így elfordulhat, hogy a gázhónap alatt meghatározott gáznapi földgázfelhasználás a gázhónapot követően módosul. A profil-alapú elszámolással érintett szerződő felek esetében a fogyasztott földgázmennyiség pontos és végleges meghatározására a gázmérők leolvasását követően kerül sor. A leolvasás ütemezését és rendjét az elosztói engedélyesek az üzletszabályzatukban szabályozzák.

Az allokálás eredményéről az ISD POWER Kft. az informatikai platformján, illetve jegyzőkönyv formában tájékoztatja a Vevőt.

### A számlázás és a számlakifogásolások intézésének rendje

Az ISD POWER Kft. a számlát a mindenkor hatályos számviteli és adó jogszabályok szerinti formában és tartalommal köteles kiállítani. Az aláírt átadás-átvételi jegyzőkönyv másolata, mint a teljesítést igazoló okmány, a számla mellékletét képezi.

Az elszámolás alapját a Vevőnek a szerződés szerinti átadás-átvételi helyen átadott és átvett, a szállítási rendszerüzemeltető által visszaigazolt, a termelő, és az elosztó által mért, illetve allokált földgáz mennyiségek, illetve hőmennyiség alapú elszámolások esetén a földgáz mennyiség és a napi átlagos fűtőértékek szorzata alapján kiszámolt hőmennyiség értékek képezik, melyeket a szerződés szerinti egységárral kell a számlában szerepeltetni. Az értékesítés ÁFA, és az értékesítést terhelő egyéb adó vonzata, illetve a földgáz értékesítését terhelő további költségek (adók, járulékok) a számlán elkülönítve kerülnek feltüntetésre, amelyet a Vevő köteles megfizetni.

A számlázás és a fizetés magyar forintban vagy más devizában (pl: USD, EUR) is történhet. A deviza átváltás rendjét a Felek az egyedi szerződésben szabályozzák az esetben, ha a számlázás és fizetés magyar forintban történik, de az ár devizában került meghatározásra.

A számla kiegyenlítése banki átutalással történik. A fizetési kötelezettséget azon a napon kell teljesítettnek tekinteni, amikor a jogosult bankja az összeget a jogosult bankszámláján teljes mértékben, mindenfajta levonás (pl. banki költségek) nélkül jóváírta.

A Vevő a számla kézhezvételét követő 5 munkanapon belül reklamációt, kifogást jelenthet be az ISD POWER Kft. számlájával kapcsolatban. A kifogásnak tartalmaznia kell a vitatott adatot, összeget és a vita alapját. A felek a kifogás átadását követő 3 munkanapon belül a vitatott követelés ügyében kötelesek egyeztetni. Ha számla kifogás megalapozott volt, akkor az ISD POWER Kft. helyesbítő számlát bocsát ki a számlakifogásolást követő egyeztetés lezárását követő 3 naptári napon belül. A helyesbítő számla fizetési határideje a számla kibocsátás napját követő 8. banki nap.

Amennyiben a Vevő a számlázás alapjául szolgáló, az átadás-átvételi jegyzőkönyvben közölt mennyiségi adatokat kifogásolja, úgy a jegyzőkönyvi feljegyzés nem jogosítja fel a teljes földgázmennyiség számlázásának és a számla ellenértékének visszatartására, csak az általa tévesnek ítélt részre kap a vizsgálat végéig haladékot. Ebben az esetben az ISD POWER Kft. két számlát bocsát ki, egyiket a nem kifogásolt mennyiség ellenértékéről, a másikat a jegyzőkönyvi feljegyzéssel érintett részmennyiség ellenértékéről. Az utóbbi, a kifogásolt részmennyiség ellenértékének kifizetését tarthatja vissza a Vevő a mennyiségi kifogás kivizsgálásának lezárásáig. Egyezség után a megegyezett rész arányában az ISD POWER Kft. a vitatott számlát helyesbíti. A nem kifogásolt mennyiség ellenértékét a Vevő az eredeti fizetési határidőre köteles megfizetni.

Amennyiben Vevő a számlakifogást a számla kézhezvételét követő 5 munkanapon túl kezdeményezi, úgy annak nincs halasztó hatálya a számlán feltüntetett összeg határidőre történő megfizetésére. Kereskedő ebben az esetben is a fentiekben meghatározott egyeztetési vagy mérési adathelyességet igazoló eljárást folytat le.

Ha a kifogásolás következtében a Felek valamelyike jogalap nélkül használja a másik fél valamely pénzösszegét, ezen összeg után a kifizetés vagy beszámítás napjáig a szerződésbenmeghatározott mértékű késedelmi kamatot köteles fizetni. A kamatszámítás kezdőnapja az eredetileg kibocsátott számla alapján történt fizetési határidőt követő, illetve az esedékességet követő nap.

## A szerződésszegésre és szabálytalan vételezésre vonatkozó szabályok és eljárásrend

### A szerződésszegés és szabálytalan vételezés esetei

A szerződésszegés eseteit a Felek egyedi megállapodása alapján a földgáz-kereskedelmi szerződés tartalmazza. Szerződésszegés esetén a másik Fél jogosult a szerződésszegő Féltől a szerződés teljesítését követelni, vagy ellenkező esetben jogos igényét érvényesíteni.

Az ISD POWER Kft., illetve a nevében eljáró harmadik személy, a szerződéssel összefüggésben, a fenntartás illetve az üzemeltetés során keletkezett károkért a Ptk. veszélyes üzem működéséből eredő károk megtérítésére irányuló szabályai szerint felel azzal, hogy a dologban okozott károkért való felelőssége csak jogellenes, szándékos vagy súlyosan gondatlan károkozás esetén áll fenn. Az engedélyes a szerződésből eredő, de a veszélyes üzemnek minősülő tevékenységén kívüli kártérítési felelőssége azokra az esetekre terjed ki, amelyekben az engedélyes illetve a nevében eljáró harmadik személy jogellenesen, szándékosan vagy súlyosan gondatlanul okoz kárt.

Az ISD POWER Kft. szerződésszegésének minősül, különösen:

* a szolgáltatás földgáz-kereskedelmi megállapodás szerinti megkezdésének késedelme;
* a földgáz-kereskedelmi szerződésben meghatározott időszakra vonatkozó minimum mennyiségnél kevesebb mennyiség rendelkezésre bocsátása;
* A napi nominált mennyiségnél kevesebb mennyiség rendelkezésre bocsátása a gáznap során;
* a földgáz átadásának indokolatlan korlátozása vagy szüneteltetése;
* a földgáz-kereskedelmi szerződésben meghatározott minőségi hiba.

A Vevő szerződésszegésének minősül, különösen:

* fizetési kötelezettség teljesítésének késedelme, elmulasztása;
* a szerződésben meghatározott időszakra vonatkozó minimum mennyiségnél kisebb mennyiség (alulvételezés), vagy maximum mennyiségnet meghaladó mennyiség (túlvételezés) átvétele;
* az ISD POWER Kft. által használt rendszeren a Vevőnek felróható zavar;
* minden olyan magatartás, amely a rendszerhasználat tekintetében a szállítási rendszerüzemeltető illetve az illetékes elosztói engedélyes Hivatal által jóváhagyott és az illetékes rendszerüzemeltető honlapján közzétett mindenkori üzletszabályzata szerint a Vevő szerződésszegésének minősül.

Mindkét Fél részéről súlyos szerződésszegésnek minősül, különösen:

* csőd-, felszámolási- vagy végelszámolási eljárásra vonatkozó legfőbb szervi vagy bírósági határozat meghozatala;
* üzleti titok megsértése.

Nem minősül szerződésszegésnek és a Felek egyikét sem terheli felelősség, ha a szolgáltatás szüneteltetésének oka:

* üzemzavar,
* a szolgáltatás/átvétel lehetetlenné válása
* korlátozás
* a Felek által egyeztetett karbantartás
* olyan okból, melyért egyik Fél sem felelős.

### Szankciók és jogkövetkezmények

A szerződésszegés szankcióit, azok mértékét a Felek egyedi megállapodása alapján a földgáz-kereskedelmi szerződés tartalmazza.

A szerződésszegés jogkövetkezményei különösen:

* kötbér;
* pótdíj (a mindenkor irányadó jogszabályi és szabályzati rendelkezések szerint);
* késedelmi kamat;
* kártérítés;
* fizetési biztosíték kikötése;
* szolgáltatás szüneteltetésének kezdeményezése a szállítási rendszerüzemeltető illetve az illetékes elosztói engedélyesnél;
* rendkívüli felmondás (súlyos szerződésszegés esetén).

Az egyes következmények részletes szabályait a Felek által megkötött egyedi földgáz-kereskedelmi szerződés tartalmazza.

Kötbér

A felek között szerződés eltérő rendelkezése hiányában a kötbér mértéke alulszállítás és alulfogyasztás esetén 50 %, túlfogyasztás esetén 5 %.

A kötbért a terhelő levél kézhezvételétől számított 30 naptári napon belül kell megfizetni.

A jogosult a kötbéren felül követelheti az azt meghaladó mértékű igazolt kárát is.

A kötbér alapja a szerződésszegéssel érintett földgáz mennyiség szorozva a szerződésszegéssel érintett időszak mindenkori szerződés szerinti földgáz díjának egyszerű számtani átlagával kiszámított értékével. Amennyiben szükséges, a szerződés eltérő rendelkezése hiányában az átváltás az érintett időszak utolsó napján érvényes MNB HUF/USD vagy HUF/EUR (illetve egyéb deviza) árfolyamon történik.

Az alulvételezés és alulszállítás megítélésénél, azok mértékét csökkentően figyelembe kell venni a szállítási rendszerüzemeltető és/vagy elosztói engedélyes rendszerén az érintett félnek nem felróható okból bekövetkezett üzemzavarból adódó, vagy 24 óránál hosszabb gázszünettel járó karbantartási munkák, valamint a korlátozás okozta kieső mennyiségi tételeket.

Kártérítés

A szerződésszegésért való felelősségre a mindenkor hatályos Ptk. valamint az egyéb vonatkozó jogszabályok az irányadóak.

A károsult köteles a bekövetkezett káráról való tudomásszerzését követően haladéktalanul a másik felet a káresetről értesíteni és kártérítési igényét megfelelően alátámasztva bejelenteni. A másik fél, ha a károkozás tényét, illetve felelősségét vitatja, köteles 15 napon belül egyeztetést kezdeményezni.

A teljesítés jogszerű megtagadása

Az ISD POWER Kft. vagy a Vevő részben vagy egészben megtagadhatja a teljesítést, a megtagadásra okot adó körülmény megszűnését követően a szolgáltatás feltételeinek helyreállásáig, ha működési körén kívül eső rendkívüli esemény következtében az átadás-átvétel feltételei megszűntek.

Az ISD POWER Kft. részben vagy egészben megtagadhatja a teljesítést:

* gázforrás-hiány esetén a Hivatal által jóváhagyott korlátozási sorrend és szabályozás szerint, a Vevőre vonatkozó korlátozási kategória alapján, a korlátozás alá vonható gázteljesítmény mértékéig.
* fizetési kötelezettség elmulasztása esetén, a szerződés eltérő rendelkezése hiányában az alábbi sorrendiség betartása mellett:
* 3 naptári nap fizetési késedelem esetén ISD POWER Kft. postai úton vagy – a szerződésben rögzített módon – a rendszer szerint igazoltan kézbesített elektronikus levél vagy fax útján fizetési felszólítást küld a Vevőnek,
* a Vevő a fizetési felszólítás kézhezvételétől számított 3 munkanapon belül köteles a fizetési felszólításnak megfelelő tartozást kifizetni, és erről az ISD POWER Kft.-t haladéktalanul elektronikus levél vagy fax útján értesíteni,
* amennyiben a tartozás kifizetése a fentiekben megadott határidőn belül nem történik meg, úgy az ISD POWER Kft. a teljesítést jogszerűen megtagadhatja.
* ISD POWER Kft. egyúttal jogosult kezdeményezni a Vevő együttműködő földgázrendszerhez való hozzáférésének felfüggesztését és a szerződés rendkívüli felmondását.

A Vevő részben vagy egészben megtagadhatja az átvételt:

* Minőségi hibás teljesítés esetén, ha a szerződésben kikötött minőségtől az ott meghatározott mértéket meghaladó eltérés áll fenn. A minőségi hiba időtartama a vizsgált és megkifogásolt minta vételének napját megelőző utolsó mérési naptól a minőségi hiba megszüntetésének, vagy a szerződés módosításának napjáig tart.
* Minőségi hibás teljesítés esetén amennyiben a minőség olyan mértékben romlik, hogy az a Vevőnél felhasználhatatlan, vagy ebből kár vagy elmaradt haszon keletkezik, akkor a minőségi hibából adódó kárigényeket a Felek a kártérítés szabályai szerint rendezik.

### A szerződéses állapot helyreállítása

A szerződéses állapot helyreállításának feltételei:

* a szolgáltatás felfüggesztésének (kizárás) indokai megszűntek;
* a Vevő a szerződés szerinti fizetési kötelezettségeit teljesítette, valamint a szolgáltatás felfüggesztésével (megszüntetésével) és helyreállításával kapcsolatban felmerült költségeket, károkat megtérítette

A Vevő köteles az ISD POWER Kft.-t a szerződésszegés (felfüggesztés, kizárás alapjául szolgáló körülmény) megszűnéséről írásban értesíteni. A Vevő értesítésének kézhezvételét, a fenti fizetési kötelezettségek Vevő általi teljesítését követően a Felek megállapodásától függően az ISD POWER Kft. eljár a földgázszolgáltatás helyreállítása iránt a szállítási rendszerüzemeltetői illetve elosztói üzletszabályzat rendelkezései szerint.

A rendszerhasználattal kapcsolatos szerződésszegés és szabálytalan vételezés ügyviteli és technikai eljárásait a szállítási rendszerüzemeltető vagy az illetékes elosztói engedélyes üzletszabályzata tartalmazza.

### A késedelmes fizetés esetére alkalmazható szankciók

Amennyiben a Vevő a Felek között létrejött földgáz-kereskedelmi szerződés alapján fizetendő összeget annak esedékességekor az ISD POWER Kft. részére nem fizeti meg, köteles a késedelembe esés napjától a tényleges fizetés napjáig terjedő időszakra a földgáz-kereskedelmi szerződésben meghatározott – ennek hiányában a Ptk. vonatkozó rendelkezései szerint – összegű késedelmi kamatot fizetni a szerződés fizetési feltételeinek megfelelően.

A Felek közötti földgáz-kereskedelmi szerződésben meghatározott időtartamot meghaladó fizetési késedelem esetén az ISD POWER Kft. jogosult a földgáz-kereskedelmi szerződésteljesítését megtagadni, a Vevő együttműködő földgázrendszerhez való hozzáférésének felfüggesztését kezdeményezni, és a szerződést a fizetési késedelemre tekintettel rendkívüli felmondással írásban megszüntetni.

## A Felhasználói panaszok ügyintézésének és a panaszok kezelésének, rendje

A Vevőkkel való kapcsolattartás érdekében az ISD POWER Kft. földgáz-kereskedelmi engedélyesi tevékenységével kapcsolatban ügyfélszolgálatot tart fenn. A kereskedelmi tevékenység ügyfélszolgálatainak elérhetőségét a jelen Szabályzat 1. sz. melléklete tartalmazza. A fogyasztó panaszával az ISD POWER Kft. ügyfélszolgálati irodájához, vagy a fogyasztói érdekképviseleti, érdekvédelmi szervezetekhez fordulhat.

Minden, az ISD POWER Kft.-hez beérkezett panasz, illetve bejelentés külön nyilvántartásba vételre kerül. Az ISD POWER Kft. a beérkezett panaszokat illetve az azokkal kapcsolatos ügyintézésre vonatkozó dokumentációt külön nyilvántartásban iktatja, és gondoskodik azok megőrzéséről, illetve archiválásáról.

A panaszbejelentések kivizsgálására és az írásban történő válaszadásra a határidő 15 nap, kivéve, ha jogszabály vagy a Hivatal ettől eltérően nem rendelkezik.

Amennyiben a Vevő a panaszbejelentésre kapott válasszal, illetve intézkedéssel nem ért egyet, úgy esetlegesen ismételt bejelentéssel élhet a felsőbb szintű szervezeti egységnél, vagy a Hivataltól, illetve a Nemzeti Fogyasztóvédelmi Hatóságtól és a Megyei/Fővárosi Kormányhivatalok Fogyasztóvédelmi Felügyelőségeitől kérheti panaszának kivizsgálását.

## A szerződés felmondásának esetei, megszűnésének rendje

### A szerződés megszűnése

Megszűnik mind a határozott, mind a határozatlan időre szóló szerződés:

* a felek erre irányuló közös megállapodása alapján;
* a határozott idejű rendkívüli felmondással, a határozatlan idejű rendes felmondással;
* valamelyik fél jogutód nélkül megszűnésével.

Rendkívüli felmondási okok az ISD POWER Kft. részéről:

* a működési engedéllyel rendelkező Vevő (pld. erőmű) működési engedélyét hatóság jogerősen visszavonja;
* az ISD POWER Kft. működési engedélyét a Hivatal jogerősen felfüggeszti, vagy visszavonja
* a Vevő ellen csődeljárás indul, végelszámolás alá kerül, vagy ellene felszámolási eljárás indul;
* a Vevő a fizetési kötelezettségének az esedékesség utáni felszólításban meghatározott időpontig sem tesz eleget;
* a szerződésben rögzített garancia vagy más biztosíték bármely okból megszűnik vagy nem áll rendelkezésre.

Rendkívüli felmondás a Vevő részéről:

* az ISD POWER Kft. ellen csődeljárás indul, végelszámolás alá kerül, vagy ellene felszámolási eljárás indul.

Súlyos szerződésszegés esetén a szerződés bármelyik fél részéről felmondható. Bármelyik fél jogosult a szerződés felmondására abban az esetben is, ha valamely Vis Maior esemény megszakítás nélkül a szerződésben meghatározott időtartamon keresztül fennáll.

Határozatlan időre szóló szerződések esetén a Felek jogosultak a szerződést írásban, a másik félnek küldött tértivevényes levél útján, 30 napos felmondási idő közbeiktatásával – amennyiben az egyedi szerződés ettől eltérően nem rendelkezik – indokolási és kártérítés fizetési kötelezettség nélkül felmondani. Amennyiben a másik fél a tértivevényes levelet bármely okból nem veszi át, a levél kézbesítését – a kézbesítési cím helyességének ellenőrzése mellett – ismételten meg kell kísérelni. A megismételt kézbesítés sikertelensége esetén a levél a megismételt feladástól számított 10 (tíz) nap elteltével kézbesítettnek tekintendő.

# A kereskedő váltás szabályai, eljárásrendje, elszámolási módszerek

Ha a Vevő földgázkereskedőt kíván váltani, annak lebonyolítását az ISD POWER Kft. térítésmentesen végzi, és ezzel összefüggésben a Vevőnek díjat nem számít fel. A kereskedőváltás lebonyolítása céljából a Vevő megbízása alapján az a földgázkereskedő is eljárhat, akivel a Vevő az új földgáz-kereskedelmi szerződést megköti. A megbízásáról az ISD POWER Kft.-t tájékoztatni szükséges, illetve amennyiben az új földgázkereskedő jár el a Vevő megbízásából, az erről szóló megbízást az ISD POWER Kft. részére el kell juttatni.

A Vevő a földgáz-kereskedelmi szerződését az abban meghatározott feltételek szerint írásban felmondhatja.

A Vevő földgáz-kereskedelmi szerződésének kereskedőváltás miatti felmondása az elosztóhálózat-használati szerződés hatályát nem érinti.

Kereskedő váltás esetén az ISD POWER Kft. kapacitáslekötési szerződését a kereskedőváltást megelőzően megfelelően módosítani kell. A kapacitás átadás részletes szabályai a **7.3 A kereskedő kapacitás lekötéssel kapcsolatos kötelezettségei és jogai, a kereskedő kötelezettségvállalása az átruházott kapacitás visszaadására** című fejezetben került részletezésre.

Az ISD POWER Kft. a Vevő felmondási jogát időben korlátozó vagy kizáró egyoldalú szerződési kikötést nem tesz, azonban a felek az egyedi szerződésben rögzített megfelelő ellentételezés fejében – a GET-ben és a VHR-ben rögzített feltételek betartásával – a felmondás feltételeiben megállapodhatnak.

Az ISD POWER Kft. a Vevő, vagy a Vevő megbízásából eljáró új földgázkereskedő részére a felmondás kézhezvételtől számított 5 napon belül írásban értesítést küld:

* a felmondás visszaigazolásáról a felhasználási hely egyedi azonosító számának és a földgáz-kereskedelmi szerződés megszűnésének időpontja feltüntetésével;
* a szükséges GET szerinti igazolásokról, különös tekintettel a szerződéssel egyidejűleg megszűnő, a szerződésben átruházott lekötési joggal érintett lekötött, nyilvántartott és vásárolt kapacitások mértékére;
* az elszámolás feltételeiről, illetve a felmondás benyújtásakor nem teljesített szerződéses feltételekről, a felmondás esetleges akadályairól.

Amennyiben a kereskedőváltás ügyében a Vevő jár el önállóan, a Vevő köteles az ISD POWER Kft. által megküldött felmondás visszaigazolásáról szóló értesítést az új földgázkereskedőnek a kézhezvételt követően, megfelelő időben eljuttatni.

Amennyiben a felmondás benyújtásakor nem teljesített szerződéses feltételek állnak fenn a Vevő felmondása a megjelölt szerződési feltételek teljesülésével lép hatályba.

Kereskedőváltás esetén az ISD POWER Kft. és a Vevő kötelesek egymással teljes körűen elszámolni.

Az ISD POWER Kft. a földgáz-kereskedelmi szerződés megszűnésétől számított 20 napon belül a Vevővel és az új földgázkereskedővel egyezetve végszámlát bocsát ki. Az ISD POWER Kft. jogosult a kereskedőváltás esetében alkalmazandó elszámolási módszerek meghatározására.

Az ISD POWER Kft. a felmondás visszaigazolásával egyidejűleg az Egyedi Szerződésnek megfelelően a Vevő részére előlegszámlát állíthat ki a kereskedőváltás napjáig várhatóan felhasználásra kerülő mennyiségről.

Az előlegszámlán az előleg fizetésére az ISD POWER Kft. szövegesen utalást tesz, és az előleg értékét – eltérő megállapodásának hiányában – az előző év hasonló időszakának földgáz felhasználása alapján állapítja meg.

Ha előlegfizetést választanak, az előlegszámla értékének meghatározásakor figyelembe vehető földgázmennyiség nem haladhatja meg az előző év adott, a felmondással érintett időszakában elfogyasztott mennyiség 1,2-szeresét. (Előző évi mennyiség hiányában az előző három hónap átlagfogyasztásának 1,2-szerese lesz alapul véve.)

Vevő a felmondólevélben jogosult megjelölni az elszámolási módok közül az általa választottat.

Amennyiben a Vevő a felmondólevélben ezt nem teszi meg, az ISD POWER Kft. a szerződés Vevő általi felmondását követő 3 napon belül jogosult az alább felsorolt elszámolási, fizetési módok közül bármelyiket kiválasztani.

A Vevő a szerződés felmondásakor az alábbi fizetési módok közül választhat.

1. átutalás
2. csekkes fizetési mód
3. csoportos beszedési megbízás (inkasszó)

A felek ettől eltérő megállapodásának hiányában, a Vevő köteles a számlában feltüntetett díjat átutalás vagy készpénz-átutalási megbízás (csekkes fizetési mód) esetén, a számlán feltüntetett fizetési határidő lejártáig, vagy csoportos beszedési megbízás, inkasszó útján megfizetni.

Az előlegszámla kibocsájtására vonatkozó jogosultságot és az előleg fizetésének módját a kereskedelmi szerződés tartalmazza.

Az ISD POWER Kft. az előlegszámla és a Vevő által, a kereskedőváltás napjára vonatkozó diktált vagy a földgázelosztó által leolvasott mérőállás alapján, illetve az elszámolási módra vonatkozó megállapodásban foglaltaknak megfelelően végszámlát állít ki.

Az ISD POWER Kft. a földgáz-kereskedelmi szerződés megszűnésétől számított 20 napon belül kibocsátott végszámla kibocsátásánál és amennyiben ilyen volt, a kereskedőváltás napjáig már elszámolt és rendezett mennyiség értékét figyelembe veszi úgy, hogy többletszámlázás esetén a Vevőnek járó összeget ezen időpontig visszatéríti.

A kereskedőváltástól függetlenül a felek közötti jogviszony csak akkor szűnik meg amennyiben a végszámla kifizetésre került, és a felek közötti elszámolás teljes körűen megtörtént, beleértve a szerződéses időszakot érintő minden korrekciós elszámolást, a felmerülés időpontjától függetlenül. Ezen időpontig a korábbi szerződés azon részei, amelyek a még a fennálló tartozással, annak megfizetésével kapcsolatosak, változatlanul hatályban maradnak.

# A 20 m3/óra alatti felhasználókra vonatkozó különös feltételrendszer

ISD POWER Kft. egyetemes szolgáltatásra jogosult Vevők részére földgáz-kereskedelmi szolgáltatást nem nyújt. Amennyiben a jövőben úgy dönt, hogy ezen Vevői körre is kiterjeszti szolgáltatásait, a jelen Szabályzatot a szolgáltatásnyújtást megelőzően a GET-nek és a VHR-nek megfelelően módosítja és jóváhagyásra a Hivatalhoz benyújtja.

ISD POWER Kft. részéről előterjesztve:

Dunaújváros, 2022. március 31..

|  |  |
| --- | --- |
|  | Siládi Norbert  ügyvezető |

**Záradék:**

A Magyar Energia Hivatal az ISD POWER Kft. földgázkereskedői Üzletszabályzatát 2022. ………………………... kelt …………………/2022. számú határozattal jóváhagyta.

# Mellékletek

### számú melléklet*:* Az ügyfélszolgálat elérhetősége

### Az ügyfélszolgálat elérhetősége

Kereskedő folyamatosan, naprakészen biztosítja Vevői számára munkatársainak elérhetőségét. Erre az alábbi cím, telefon, fax, e-mail címek állnak rendelkezésre.

**Ügyfélszolgálat** (munkaidőben)

2400 Dunaújváros, Vasmű tér 1.-3.

Tel.: H-P: 07:00-15:00

25/584-380

Fax: 25/412-658

E mail: isdpower1@isdpower.hu

Honlap: [www.isdpower.hu](http://www.isdpower.hu)

**Értesítés és tájékoztatás üzemzavar és korlátozás esetén**

**Diszpécserszolgálat** (folyamatos)

Dunaújváros, Vasmű tér 1.-3.

Tel.: 25/584-303

### 2. számú melléklet: Elszámolás során alkalmazott részletes számítási eljárások, paraméterek

**Mérés**

A mérési számítások az ÜKSZ illetve a szállítási rendszerüzemeltető és az elosztói engedélyesek üzletszabályzatainak vonatkozó pontjai alapján történnek. A nagynyomású mérőrendszerek megfelelően műszerezettek, a mérőkörök számítóművei nyomás és hőmérsékletkompenzációt végeznek, emellett a gázkromatográfok gázanalízisén alapulva korrigálják a gáz kompresszibilitásából következő eltérést is. A szállítói és elosztói rendszereken alkalmazott mérési eljárás során felhasznált számítások az alábbi elveken alapulnak, amelytől az ISD POWER Kft. esetileg eltérhet:

**A legfeljebb 25 mbar égő csatlakozási nyomáson üzemelő Vevők esetében:**

**Vgn =Vü (Pü Tgn / Pgn Tü )**

ahol:

Vgn: a gáztechnikai normálállapotra átszámított gáztérfogat (m3)

Vü: a gázmérő által mért üzemi állapotú gáztérfogat (m3)

Pü: a Pb + Δp üzemi állapotú földgáz nyomása

Pb: a mérési időszak légköri nyomásának átlaga (bar)

Δp: az MSZ 7048/1-1983. sz. szabvány előírása szerint, a mérési helyen (a gázmérőben) lévő túlnyomás

Pgn: a gáztechnikai állapotú földgáz nyomása 1.01325 bar

Tgn: a gáztechnikai állapotú földgáz hőmérséklete 288.15 K (15°C)

Tü: 273.15 K + Tü

Tü: az üzemi állapotú földgáz hőmérséklete (°C)

Az átlag légköri nyomás meghatározható:

* a szolgáltatási terület, jellemző magassági pontjain felszerelt, hitelesített mérőeszközzel mért értékeknek a mérési időszakra vonatkoztatott átlagával;
* A Magyar Kereskedelmi és Engedélyezési Hivatal által megadott légköri nyomásnak, a mérési időszakra képzett átlagával.

A hőfok kompenzáció módjai:

* a felhasználási helyen hitelesen mért földgáz hőmérsékletnek, a mérési időszakra képzett átlaga alapján;
* az Országos Meteorológiai Szolgálat által a mérési időszakra megadott átlaghőmérséklet alapján,
* hőfok kompenzátorral szerelt mérőberendezés alapján.

**25 mbar-nál nagyobb égő csatlakozási nyomáson üzemelő Vevők esetében:**

**Vgn =Vü ( Pü Tgn / Pgn Tü K)**

ahol:

a Vgn, Vü, Pü, Pb, Δp, Pgn, Tgn, és Tü képletelemek azonosak alegfeljebb 25 mbar égő csatlakozási nyomáson üzemelő Vevők esetében alkalmazott képletelemekkel, kiegészítve a K kompresszibilitási tényezővel.

### 3. számú melléklet: Szerződések általános tartalmi elemei

ISD POWER Kft. Vevőivel az alábbi kötelező minimális tartalommal köti meg a földgáz-kereskedelmi egyedi szerződéseit. A szerződések megkötésénél ISD POWER Kft. elsősorban az ÁSZF-et alkalmazza, azzal, hogy a szerződések maximálisan figyelembe veszik és kezelik a Vevők eltérő felhasználási szokásaiból származó eltéréseket.

A szerződések kötelező tartalmi elemei:

* a felek megnevezése, általános adatai, gazdálkodó szervezet esetén (székhely, cégképviseletre jogosult személy, cégbíróság és cégjegyzékszám, számlavezető pénzintézet és számlaszáma (HUF-os és egyéb devizás), közösségi adószám, statisztikai azonosító szám vagy vállalkozói igazolvány szám),
* a felhasználási hely és a csatlakozási pont megjelölése,
* a vásárolt, a nyilvántartott és a lekötött kapacitás mértéke,
* a szerződés időtartama, időbeli hatálya,
* a szerződés tárgyának pontos meghatározása,
* a szerződés teljesítésének helye, határideje,
* a szerződő felek feladatainak (jogok és kötelezettségek) részletes meghatározása,
* a szerződés megkötésekor az áru ára vagy a szolgáltatás ellenértéke,
* a számlázási és fizetési mód, a leolvasási, az elszámolási és a számlázási időszakok
* fizetési feltételek pontos meghatározása,
* pénzügyi biztosíték/ok meghatározása,
* az elszámolás és pénzügyi teljesítés módja,
* a szerződésszegés esetei és jogkövetkezményei, különös tekintettel a szolgáltatásból való kikapcsolás részletes feltételeire,
* a szerződés megszűnése, vagy megszüntetésének lehetséges oka és módja,
* a szerződés módosításának, meghosszabbításának, megszüntetésének, felmondásának feltételei,
* Vis maior,
* a felek együttműködése, kapcsolattartás,
* annak a földgázelosztónak a megnevezése, székhelye, üzletszabályzatának elérhetősége, amelynek rendszeréhez a Vevő közvetve vagy közvetlenül csatlakozik,
* adatszolgáltatás, titoktartás,
* irányadó jog és a vitás kérdések rendezésének a módja,
* a szerződő felek szerződés teljesítéséért, annak igazolásáért felelős megbízottjai,
* a szerződés aláírásának helye és ideje,
* a szerződés cégszerű aláírása.
* a földgáz mennyiségi és minőségi mérése,
* mérőrendszerek ellenőrzése, reklamáció,
* minőségi eljárásrend,
* korlátozási besorolásra vonatkozó információk (pl. korlátozási kategória megjelölése)
* a szerződéses kötelezettségek korlátozása,
* a szerződés biztosítékai,
* jogok és kötelességek átruházása
* gazdasági záradék.

3. számú melléklet/2.lap


Az ISD POWER Kft. szolgáltató a szolgáltatási szerződés üzletszabályzatban meghatározott, általa egyoldalúan változtatható feltételeinek várható módosítása esetén, azok hatálybalépése előtt legalább 30 nappal

* a módosítás tartalmát legalább egy országos napilapban és legalább egy helyi lapban, legalább 2 alkalommal közzétenni,
* a módosítást az ügyfélszolgálati irodákban és honlapján közzétenni,
* az érintett Vevőket a tervezett módosítás tartalmáról, valamint a szerződés felmondásának lehetőségéről írásban értesíteni.

A szerződés ISD POWER Kft. általi egyoldalú módosítása közzétételének és az árváltozás bejelentésének módjára és határidejére a kereskedő üzletszabályzatában, rögzített előírások az irányadók.

# Függelékek

### 1. számú függelék: A társaság szervezeti felépítése



### számú függelék: Az érdekképviseleti szervek felsorolása

**1. Ipari Energiafogyasztók Fóruma**

Cím: 1119 Budapest, Etele út 59-61. fsz. 9.

**2. Lakásszövetkezetek és Társasházak Országos Szövetsége**

Cím: 1054 Budapest, Szabadság tér 14.

**3.**

**4. Magyar Nyugdíjasok Egyesületeinek Országos Szövetsége**

Cím: 1081 Budapest, Köztársaság tér 26.

**5. Magyar Önkormányzatok Szövetsége**

Cím: 2100 Gödöllő, Szabadság tér 7.

**6. Magyar Távhőszolgáltatók Szakmai Szövetsége**

Cím: 1116 Budapest, Barázda út 20.

**7. Mezőgazdasági Szövetkezetek és Termelők Országos Szövetsége**

Cím: 1054 Budapest, Akadémia u. 1-3.

**8. Országos Fogyasztóvédelmi Egyesület**

Cím: 1055 Budapest, Balaton u. 27.

**9. Társadalmi Unió**

Cím: 1051 Budapest, Október 6 u. 4.

**10. Települési Önkormányzatok Országos Szövetsége**

Cím: 1067 Budapest, Eötvös u. 10.

**11. Vezetékes EnergiaVevők Szövetsége**

Cím: 6701 Szeged, Pf. 950.

**12. Országos Fogyasztóvédelmi Egyesület**

Cím: 1012 Budapest, Logodi u. 22/24.

### 3. számú függelék:Jogszabályok, szabványok, belső utasítások

**Törvények**

2013. évi V. törvény Polgári Törvénykönyv (PTK)

1991. évi XLV. törvény a mérésügyről

1993. évi XLVIII. törvény a bányászatról

1995. évi XXVIII. törvény a szabványosításról

1995. évi LIII. törvény a környezetvédelemről

1996. évi XXXI. törvény a tűz elleni védekezésről

2008. évi XL. törvény. a földgázellátásról

2006. évi IV. törvény a gazdasági társaságokról

**Kormányrendeletek**

127/1991.(X.9.) Korm. Rendelet a mérésügyről

115/1993.(VIII.12.)Korm. rendelet a bányászatról

19/2009.(I.30.) Korm. rendelet a földgázellátásról szóló 2008. évi XL. törvény végrehajtásáról

**Miniszteri rendeletek**

26/2022. SZTFH rendelet a szénhidrogén szállítóvezetékek biztonsági követelményeiről és a Szénhidrogén Szállítóvezetékek Biztonsági Szabályzata közzétételéről

11/2004. (II.13.) GKM rendelet a gáz csatlakozó vezetékekre és fogyasztói berendezésekre vonatkozó műszaki-biztonsági előírásokról

9/2008. (II.22.) ÖTM r.: Országos Tűzvédelmi Szabályzat (OTSZ)

11/2016. MEKH a földgáz rendszerhasználati díjak , külön díjak, valamint csatlakozási díjak megállapításáról.

**Szabványok**

MSZ 1648 Közszolgáltatású vezetékes földgáz

MSZ ISO 13443 Földgáz. Szabványos referencia feltételek

MSZ-09-74.0011-1 Gázszagosítás. Alapfogalmak és meghatározások

MSZ-09-74.0011-5 Közszolgáltatású gázok szagosítás ellenőrzése, dokumentálása

3.számú függelék/2.lap

MSZ ISO 5167-1 Mérőperemes mérés

MSZ ISO 9951 Turbinás áramlásmérés

MSZ ISO 6974 A hidrogén-, az inert gáz- és a szénhidrogén-tartalom /C8-ig/ meghatározása.

MSZ ISO 6976 A földgáz fűtőértéke, sűrűsége és relatív sűrűsége

MKEH HE 64, HE 75 Mérőperemes és mérőturbinás mérőrendszerek hitelesítési előírásai

**Belső utasítások**

Az alábbiakban találhatóak az ISD POWER Kft. földgáz-kereskedelmi tevékenységét befolyásoló belső utasítások listája.

|  |
| --- |
| **Utasítás megnevezése** |
|  |
| Az ISD POWER Kft. üzemzavari, válsághelyzeti intézkedési rendje |
| Az ISD POWER Kft. adatforgalmazási rendje |
| Az ISD POWER Kft. Szervezeti és Működési Szabályzata |
| Az ISD POWER Kft. döntési és hatásköri rendje |

### 4. számú függelék: Fogalmak

Az üzletszabályzat készítésekor a hatályos földgázellátásról szóló 2008. évi XL. törvény és a törvény rendelkezéseinek végrehajtásáról szóló 19/2009. (I.30.) Korm. rendelet fogalmai:

**A GET 3. §-a szerinti fogalmak:**

1. *Alapvető eszköz:*a működési engedélyben felsorolt azon eszközök és vagyoni értékű jogok összessége, amelyek a földgázipari vállalkozás alaptevékenységének folytatását biztosítják.

1a.**[\*](https://net.jogtar.hu/jogszabaly?docid=a0800040.tv" \l "lbj8iddeb2" \o ")** *Bértárolás:*Magyarország területére átszállítás céljából behozott földgáznak a tárolására nyújtott, nem belföldi felhasználás céljára igénybevett földgáztárolói szolgáltatás.

1b.**[\*](https://net.jogtar.hu/jogszabaly?docid=a0800040.tv" \l "lbj9iddeb2" \o ")** *Betáplálási-kiadási pont:*a szállítási rendszerüzemeltető, a földgázelosztó, a földgáztárolói engedélyes, a felhasználó vagy a földgáztermelő földgázrendszere közötti fizikai vagy egyesített csatlakozási pont, valamint a rendszer-összekötési pont, ide nem értve az összekapcsolási pontot.

1c.**[\*](https://net.jogtar.hu/jogszabaly?docid=a0800040.tv" \l "lbj10iddeb2" \o ")** *Adatcsere:*a jogszabályban, valamint az Adatcsere Szabályzatban kötelezettségként előírt adatszolgáltatások egységes keretek között történő, diszkriminációmentes lebonyolítása az Adatcsere Szabályzatban rögzítettek szerint, a rendszerhasználati szerződések betartása mellett.

1d.**[\*](https://net.jogtar.hu/jogszabaly?docid=a0800040.tv" \l "lbj11iddeb2" \o ")** *Adatcsere Szabályzat:*az adatcsere működésére, folyamataira vonatkozó, Hivatal által jóváhagyott szabályzat.

2.**[\*](https://net.jogtar.hu/jogszabaly?docid=a0800040.tv" \l "lbj12iddeb2" \o ")** *Célvezeték:*a földgáztermelőhöz, határon túli földgázrendszerhez, a szállító-, elosztóvezetékhez vagy a tárolóhoz közvetlenül csatlakozó olyan földgázvezeték, amely kizárólag egy felhasználó egy felhasználási helyének ellátására szolgál.

3.**[\*](https://net.jogtar.hu/jogszabaly?docid=a0800040.tv" \l "lbj13iddeb2" \o ")** *Csatlakozási szerződés:*a szállítási rendszerüzemeltető vagy a földgázelosztó és a leendő felhasználó vagy a földgáztermelő között létrejött szerződés, amely biztosítja a felhasználó vagy a földgáztermelő szállító- vagy elosztóvezetékre történő csatlakozási jogát, az érintett csatlakozási ponton vásárolt kapacitás mértékét, valamint rögzíti a csatlakozás műszaki-gazdasági feltételeit.

4.**[\*](https://net.jogtar.hu/jogszabaly?docid=a0800040.tv" \l "lbj14iddeb2" \o ")** *Csatlakozóvezeték:*a felhasználási helyet magába foglaló ingatlan telekhatárától, mint elosztói kiadási ponttól a fogyasztói főcsapig terjedő vezeték.

5.**[\*](https://net.jogtar.hu/jogszabaly?docid=a0800040.tv" \l "lbj15iddeb2" \o ")** *Egyablakos kapacitásértékesítő:*az a földgázipari vállalkozás, amely a Magyar Energetikai és Közmű-szabályozási Hivatal (a továbbiakban: Hivatal) által kiadott engedély és az üzemeltetővel kötött jóváhagyott megállapodás alapján az egyablakos kiszolgálású nemzetközi földgázszállító-vezetéken két vagy több szállítási rendszerüzemeltető kapacitását értékesíti.

6.**[\*](https://net.jogtar.hu/jogszabaly?docid=a0800040.tv" \l "lbj16iddeb2" \o ")** *Egyablakos kiszolgálású nemzetközi földgázszállító-vezeték:*Magyarország és rajta kívül egy vagy több ország területét érintő - a hazai együttműködő földgázrendszernek részét nem képező - földgázszállító-vezeték, amelynek egy vagy több országot érintő szakaszára vonatkozóan egyetlen ügylettel lehet kapacitást lekötni.

7.**[\*](https://net.jogtar.hu/jogszabaly?docid=a0800040.tv" \l "lbj17iddeb2" \o ")** *Egybefüggő telephely:*telephelyi szolgáltatás esetén a gázfelhasználó tulajdonában, kezelésében vagy használatában lévő egybefüggő ingatlan, ahol a csatlakozóvezeték, a felhasználói berendezés, a gázfogyasztást szolgáló nyomásszabályozó, a gázmérőhely vagy a fogyasztói főcsap van. Egy telephely több felhasználási helyet is tartalmazhat eltérő felhasználó vagy rendszerhasználó esetén.

7a.**[\*](https://net.jogtar.hu/jogszabaly?docid=a0800040.tv" \l "lbj18iddeb2" \o ")** *Egyedi alkalmazás:*olyan szoftver, amelyet a földgázipari vállalkozás által meghatározott feltételek, elvárások és funkcionalitás alapján fejlesztettek ki.

8. *Egyetemes szolgáltatás:*a jogosult felhasználók földgázellátására vonatkozó, e törvényben és külön jogszabályban meghatározott szolgáltatások értékesítése.

9.**[\*](https://net.jogtar.hu/jogszabaly?docid=a0800040.tv" \l "lbj19iddeb2" \o ")** *Egyetemes szolgáltatási szerződés:*az egyetemes szolgáltatást igénybevevő felhasználó és az egyetemes szolgáltató között létrejött földgáz-kereskedelmi szerződés.

9a.**[\*](https://net.jogtar.hu/jogszabaly?docid=a0800040.tv" \l "lbj20iddeb2" \o ")** *Egyensúlyozó platform:*a 312/2014/EU bizottsági rendelet 3. cikk 6. pontjában meghatározott fogalom.

9b.**[\*](https://net.jogtar.hu/jogszabaly?docid=a0800040.tv" \l "lbj21iddeb2" \o ")** *Egyensúlyozási elszámolás:*az elszámolóház által a rendszerhasználók gáznapi kereskedelmi egyensúlytalansága következtében a 312/2014/EU bizottsági rendelet alapján a szállítási rendszerüzemeltető által végzett egyensúlyozási tevékenység pénzügyi elszámolása.

10.**[\*](https://net.jogtar.hu/jogszabaly?docid=a0800040.tv" \l "lbj22iddeb2" \o ")** *Együttműködő földgázrendszer:*a rendszer-összekötési pontokkal határolt, összekapcsolt szállítóvezeték, a szállítóvezetékhez kapcsolódó elosztóvezeték, a földgáztároló, valamint a részleges szigetüzem.

11.**[\*](https://net.jogtar.hu/jogszabaly?docid=a0800040.tv" \l "lbj23iddeb2" \o ")** *Ellátás biztonsági szint:*a földgázellátásnak a földgázellátásról szóló törvény rendelkezéseinek végrehajtásáról szóló jogszabályban meghatározott felkészülési feltételei, amelyek mértékéig a felhasználók földgázellátása rendkívüli intézkedések nélkül még biztosítható.

11a.**[\*](https://net.jogtar.hu/jogszabaly?docid=a0800040.tv" \l "lbj24iddeb2" \o ")** *Elosztóhálózat-használati szerződés:*a földgázelosztó és a felhasználó között létrejött szerződés, amely alapján a felhasználó az elosztóvezetéket a földgázelosztói csatlakozási szerződésben meghatározott vásárolt kapacitás mértékéig használhatja.

12.**[\*](https://net.jogtar.hu/jogszabaly?docid=a0800040.tv" \l "lbj25iddeb2" \o ")** *Elosztóvezeték:*az a csővezeték a tartozékaival együtt, amelyen keresztül a földgáz elosztása történik, és amelynek kezdőpontja a gázátadó állomás kiadási pontja, vagy a földgáztároló vagy a földgáztermelő üzem elosztói betáplálási pontja, végpontja pedig a felhasználási hely telekhatára mint elosztói kiadási pont, ahol a földgáz a felhasználó részére átadása kerül.

13. *Előre fizető mérő:*olyan fogyasztásmérő berendezés, amely a földgáz ellenértékének előzetes megfizetését követően biztosítja a földgáz vételezését.

13a.**[\*](https://net.jogtar.hu/jogszabaly?docid=a0800040.tv" \l "lbj26iddeb2" \o ")** *Elszámolási időszak:*szerződésben megállapított, elszámolás alapjául szolgáló, két mérőleolvasás közötti időszak.

14.**[\*](https://net.jogtar.hu/jogszabaly?docid=a0800040.tv" \l "lbj27iddeb2" \o ")** *Elszámolási mérés:*az Üzemi és Kereskedelmi Szabályzat szerint kialakított, rendszerüzemeltető által működtetett, a mérésügyi jogszabályok szerint mérésre alkalmas fogyasztásmérő berendezés adatainak rögzítése a földgázforgalom meghatározása érdekében.

14a.**[\*](https://net.jogtar.hu/jogszabaly?docid=a0800040.tv" \l "lbj28iddeb2" \o ")** *Elszámolóház:*központi szerződő fél vagy elszámolóházi tevékenységet végző szervezet (szakosított hitelintézet, illetve annak a teljesítés során közreműködő kapcsolt vállalkozása), amely a következők közül legalább az egyik tevékenységet végzi:

*a)*egyensúlyozási elszámolás,

*b)*kereskedési platformon kötött ügyletek anonim elszámolása,

*c)*ügyletek klíringjével és garantálásával kapcsolatos szolgáltatások nyújtása.

15.**[\*](https://net.jogtar.hu/jogszabaly?docid=a0800040.tv" \l "lbj29iddeb2" \o ")** *Engedélyes:*aki e törvény szerint engedélyköteles tevékenység végzésére a Hivatal által kiadott érvényes engedéllyel rendelkezik.

16.**[\*](https://net.jogtar.hu/jogszabaly?docid=a0800040.tv" \l "lbj30iddeb2" \o ")** *Felhasználási hely:*az az ingatlan, ahol a csatlakozóvezeték, a felhasználói berendezés, a gázmérőhely, a fogyasztói főcsap vagy a gázfogyasztást szolgáló nyomásszabályozó van, ide nem értve a közvetlen szállítóvezetéki felhasználó ellátását szolgáló gázátadó állomást.

17.**[\*](https://net.jogtar.hu/jogszabaly?docid=a0800040.tv" \l "lbj31iddeb2" \o ")** *Felhasználó:*aki földgázt vagy vezetéken keresztül PB-gázt saját felhasználás céljára vásárol.

18. *Felhasználói berendezés:*a fogyasztói vezeték, a gázfogyasztó készülék és a gázfelhasználó technológiák, valamint az azok rendeltetésszerű és biztonságos használatához szükséges tartozékok összessége.

19. *Fogyasztói főcsap:*a gázmérőnél lévő, ennek hiányában a csatlakozóvezeték és a fogyasztói vezeték közé beépített elzáró szerelvény, amely a csatlakozóvezeték tartozéka.

20. *Fogyasztói főelzáró:*a telekhatáron vagy annak közelében létesített elzáró szerelvény, amely az elosztóvezeték tartozéka.

21. *Fogyasztói vezeték:*az a vezetékszakasz tartozékaival együtt, amely a gázmérőtől - ennek hiányában a fogyasztói főcsaptól - a gázfogyasztó készülékig terjed.

22.**[\*](https://net.jogtar.hu/jogszabaly?docid=a0800040.tv" \l "lbj32iddeb2" \o ")** *Fogyatékkal élő fogyasztó:*a fogyatékos személyek jogairól és esélyegyenlőségük biztosításáról szóló törvény szerinti fogyatékossági támogatásban részesülő személy, a vakok személyi járadékában részesülő személy, továbbá az a személy, akinek életét vagy egészségét a földgázellátásból való kikapcsolás vagy annak megszakadása közvetlenül veszélyezteti.

22a.**[\*](https://net.jogtar.hu/jogszabaly?docid=a0800040.tv" \l "lbj33iddeb2" \o ")**

23.**[\*](https://net.jogtar.hu/jogszabaly?docid=a0800040.tv" \l "lbj34iddeb2" \o ")** *Földgáz:*olyan természetes éghető gáz, amely a földkéregben keletkezett, bányászati tevékenység során kerül a felszínre, valamint bármely, az e törvény szerint alkalmazott berendezésben környezetvédelmi és műszaki biztonsági szempontból megfelelő módon, biztonságosan felhasználható, ideértve a 26. pont szerinti gázfajtákat is.

23a.**[\*](https://net.jogtar.hu/jogszabaly?docid=a0800040.tv" \l "lbj35iddeb2" \o ")** *Földgázbányászati célú vezeték:*a földgáztermelésben, -előkészítésben és -feldolgozásban használt kútbekötő-, mezőbeli gerinc- és mezők közötti technológiai csővezeték.

24. *Földgázelosztás:*a földgáznak elosztóvezetéken történő továbbítása a felhasználóhoz.**[\*](https://net.jogtar.hu/jogszabaly?docid=a0800040.tv" \l "lbj36iddeb2" \o ")**

24a.**[\*](https://net.jogtar.hu/jogszabaly?docid=a0800040.tv" \l "lbj37iddeb2" \o ")** *Földgázellátási válsághelyzet:*a korai előrejelzési szint, a riasztási szint és a vészhelyzeti szint.

25. *Földgáz-kereskedelem:*a földgáz üzletszerű, ellenérték fejében, nem saját felhasználási célra történő vásárlása és értékesítése.

26.**[\*](https://net.jogtar.hu/jogszabaly?docid=a0800040.tv" \l "lbj38iddeb2" \o ")** *Földgáz minőségű, biomasszából és egyéb nem bányászati forrásból származó gázok:*olyan mesterségesen előállított gázkeverékek, amelyek a földgázellátásról szóló törvény rendelkezéseinek végrehajtásáról szóló jogszabályban meghatározott feltételek mellett, környezetvédelmi és műszaki-biztonsági szempontból megfelelő módon az együttműködő földgázrendszerbe juttathatók (szállíthatók, eloszthatók és tárolhatók), a földgázzal keverhetők, és ez a keverék a földgázrendszerbe juttatáskor megfelel a földgáz minőségére vonatkozó a földgázellátásról szóló törvény rendelkezéseinek végrehajtásáról szóló kormányrendeletben meghatározott minőségi követelményeknek.

27.**[\*](https://net.jogtar.hu/jogszabaly?docid=a0800040.tv" \l "lbj39iddeb2" \o ")** *Földgáz-nagykereskedelem:*a III. Fejezet vonatkozásában az a tevékenység, amelynek során a földgázkereskedő a földgázt más földgázkereskedőnek értékesíti.

27a.**[\*](https://net.jogtar.hu/jogszabaly?docid=a0800040.tv" \l "lbj40iddeb2" \o ")** *Földgáz-kereskedelmi szerződés:*a földgázkereskedő és a felhasználó között létrejött, földgáz adás-vételére irányuló szerződés.

28. *Földgáz-kiskereskedelem:*e törvény III. Fejezete vonatkozásában az a tevékenység, amelynek során a földgázkereskedő a földgázt közvetlenül a felhasználónak adja el.

29.**[\*](https://net.jogtar.hu/jogszabaly?docid=a0800040.tv" \l "lbj41iddeb2" \o ")** *Földgázipari tevékenység:*e törvényben szabályozott engedély- vagy bejelentésköteles tevékenység.

30.**[\*](https://net.jogtar.hu/jogszabaly?docid=a0800040.tv" \l "lbj42iddeb2" \o ")** *Földgázipari vállalkozás:*az a földgázipari tevékenységet folytató természetes személy, aki az Európai Unió tagállamának vagy az Európai Gazdasági Térségről szóló megállapodásban részes valamely más államnak az állampolgára, továbbá olyan, az ezen államokban jogszerűen nyilvántartásba vett vállalkozás, az egyéni vállalkozóról és az egyéni cégről szóló törvény szerinti egyéni cég, a Polgári Törvénykönyvről szóló 2013. évi V. törvény (a továbbiakban: Ptk.) szerinti gazdasági társaság, a külföldi székhelyű vállalkozások magyarországi fióktelepeiről és kereskedelmi képviseleteiről szóló törvény szerinti fióktelep, szövetkezet vagy európai részvénytársaság, amely földgázipari tevékenységet folytat.

31. *Földgáztárolás:*a földgáz engedély alapján végzett tárolása.**[\*](https://net.jogtar.hu/jogszabaly?docid=a0800040.tv" \l "lbj43iddeb2" \o ")**

32. *Földgáztároló:*az a besajtoló és kitermelő technológiai létesítménnyel ellátott földalatti természetes földtani szerkezet, mesterségesen kialakított földalatti üreg, vagy a földfelszínen létesített építmény, amely földgáz tárolására alkalmas.

33.**[\*](https://net.jogtar.hu/jogszabaly?docid=a0800040.tv" \l "lbj44iddeb2" \o ")** *Földgáztermelő:*az a gazdálkodó szervezet, amely Magyarország területén földgázbányászati tevékenységet végez, vagy biogáz és biomasszából származó gázok, valamint egyéb gázfajták előállítását üzletszerűen végzi.

34. *Földgázszállítás:*a földgáznak szállítóvezetéken történő továbbítása.**[\*](https://net.jogtar.hu/jogszabaly?docid=a0800040.tv" \l "lbj45iddeb2" \o ")**

34a.**[\*](https://net.jogtar.hu/jogszabaly?docid=a0800040.tv" \l "lbj46iddeb2" \o ")** *Gazdálkodó szervezet:*a polgári perrendtartásról szóló törvény szerinti gazdálkodó szervezet.

35.**[\*](https://net.jogtar.hu/jogszabaly?docid=a0800040.tv" \l "lbj47iddeb2" \o ")** *Gázátadó állomás:*a szállítóvezeték alkotórészét képező létesítmény a szállítóvezeték kilépési pontján, ahol a szállítóvezetékről a gáz átadása, mérése és a szükséges nyomáscsökkentés történik.

36.**[\*](https://net.jogtar.hu/jogszabaly?docid=a0800040.tv" \l "lbj48iddeb2" \o ")** *Gázév:*a tárgyév október 1-jei gáznap kezdetétől a tárgyévet követő év szeptember 30-ai gáznap végéig terjedő időszak.

37.**[\*](https://net.jogtar.hu/jogszabaly?docid=a0800040.tv" \l "lbj49iddeb2" \o ")** *Gázfogyasztó készülék:*földgázzal, valamint PB-gázzal üzemeltetett készülék.

38.**[\*](https://net.jogtar.hu/jogszabaly?docid=a0800040.tv" \l "lbj50iddeb2" \o ")** *Gáznap:*a 2017/459 bizottsági rendelet 3. cikk 16. pontjában meghatározott fogalom.

39.**[\*](https://net.jogtar.hu/jogszabaly?docid=a0800040.tv" \l "lbj51iddeb2" \o ")** *Határkeresztező gázvezeték:*olyan szállítóvezeték, amely Magyarország államhatárát keresztezi.

40.**[\*](https://net.jogtar.hu/jogszabaly?docid=a0800040.tv" \l "lbj52iddeb2" \o ")** *Hidraulikai egyensúly:*az együttműködő földgázrendszer azon állapota, amikor minden ponton biztosított a működéshez szükséges nyomásérték.

40a.**[\*](https://net.jogtar.hu/jogszabaly?docid=a0800040.tv" \l "lbj53iddeb2" \o ")** *Informatikai berendezés:*a földgázipari vállalkozás tevékenységéhez szükséges adattároló eszköz, operációs rendszerek és alkalmazások futtatását, kiszolgálását ellátó adatfeldolgozó eszköz (szerver), valamint ilyen kiszolgálást felhasználó adatfeldolgozó eszköz (kliens).

40b.**[\*](https://net.jogtar.hu/jogszabaly?docid=a0800040.tv" \l "lbj54iddeb2" \o ")** *Informatikai rendszer:*az informatikai berendezések és szoftverek összessége egy adott földgázipari vállalkozáson belül.

40c.**[\*](https://net.jogtar.hu/jogszabaly?docid=a0800040.tv" \l "lbj55iddeb2" \o ")** *Informatikai szolgáltatás:*meglévő informatikai rendszerek működtetésére vagy hozzáférhetőségük biztosítására, új informatikai rendszerek létrehozására, fejlesztésére, illetve telepítésére irányuló szolgáltatás (rendszerintegráció és alkalmazásfejlesztés), továbbá informatikai tanácsadás és oktatás.

40d.**[\*](https://net.jogtar.hu/jogszabaly?docid=a0800040.tv" \l "lbj56iddeb2" \o ")** *Informatikai támogatási szolgáltatás:*a megvásárolt szoftverek, modulok legújabb verzióinak használata (termékkövetési szolgáltatás) és a szoftver működésével és kezelésével kapcsolatos terméktámogatás (támogatási szolgáltatás).

41. *Integrált földgázipari vállalkozás:*

*a)****[\*](https://net.jogtar.hu/jogszabaly?docid=a0800040.tv" \l "lbj57iddeb2" \o ")***Vertikálisan integrált vállalkozás: olyan földgázipari vállalkozás vagy vállalkozások csoportja, amelyek irányítására közvetlenül vagy közvetve ugyanazon személy vagy személyek jogosultak, és ahol a földgázipari vállalkozás vagy vállalkozáscsoport a földgázszállítás, a földgázelosztás vagy a földgáztárolás mellett egyidejűleg a földgáztermelés és a földgáz-kereskedelem közül legalább az egyik tevékenységet végzi, vagy arra engedéllyel rendelkezik. A vertikálisan integrált vállalkozás részének minősül az említett vállalkozás vagy vállalkozások csoportja felett közvetlen irányítást gyakorló személy vagy személyek is.

*b)****[\*](https://net.jogtar.hu/jogszabaly?docid=a0800040.tv" \l "lbj58iddeb2" \o ")***Horizontálisan integrált vállalkozás: olyan földgázipari vállalkozás, amely a földgáztermelést, vagy az e törvény szerinti engedély- vagy bejelentésköteles tevékenységek közül legalább az egyik tevékenységet végzi, valamint egyéb nem földgázipari tevékenységet is folytat.

41a.**[\*](https://net.jogtar.hu/jogszabaly?docid=a0800040.tv" \l "lbj59iddeb2" \o ")** *Irányítás:*a vállalkozások közötti összefonódások ellenőrzéséről szóló, 2004. január 20-i 139/2004/EK tanácsi rendelet 3. cikk (2) bekezdésében meghatározott kapcsolat.

42.**[\*](https://net.jogtar.hu/jogszabaly?docid=a0800040.tv" \l "lbj60iddeb2" \o ")** *Kapacitás:*a szállítóvezeték és az elosztóvezeték adott pontjának, a földgáztároló betáplálási-kiadási pontjának időegységre vonatkoztatott teljesítőképessége, valamint a földgáztároló tárolási képessége.

43.**[\*](https://net.jogtar.hu/jogszabaly?docid=a0800040.tv" \l "lbj61iddeb2" \o ")** *Kapacitáslekötési platform:*olyan, interneten keresztül elérhető elektronikus felület, amelyen a rendszerhasználó a betáplálási-kiadási pont szabad kapacitását kötheti le.

43a.**[\*](https://net.jogtar.hu/jogszabaly?docid=a0800040.tv" \l "lbj62iddeb2" \o ")** *Kapcsolt vállalkozás:*a számvitelről szóló 2000. évi C. törvény (a továbbiakban: Sztv.) 3. § (2) bekezdés 7. pontja szerinti vállalkozás.

44. *Kereskedelmi egyensúly:*az az egyensúlyi állapot, amikor adott gáznapon a rendszerhasználó által az együttműködő földgázrendszerbe betáplált és onnan vételezett földgáz mennyisége megegyezik.

44a.**[\*](https://net.jogtar.hu/jogszabaly?docid=a0800040.tv" \l "lbj63iddeb2" \o ")** *Kereskedési platform:*a 312/2014/EU bizottsági rendelet 3. cikk 4. pontjában meghatározott fogalom.

45.**[\*](https://net.jogtar.hu/jogszabaly?docid=a0800040.tv" \l "lbj64iddeb2" \o ")** *Kiegyensúlyozó földgáz:*adott gáznapon a rendszerhasználók által az együttműködő földgázrendszerbe beadott és a ténylegesen vételezett földgázmennyiségek közötti különbség kiegyenlítésére a szállítási rendszerüzemeltető által felhasznált földgázmennyiség.

45a.**[\*](https://net.jogtar.hu/jogszabaly?docid=a0800040.tv" \l "lbj65iddeb2" \o ")** *Korai előrejelzési szint:*a 2017/1938/EU európai parlamenti és tanácsi rendelet 11. cikk (1) bekezdés *a)*pontjában meghatározott válságszint.

46.**[\*](https://net.jogtar.hu/jogszabaly?docid=a0800040.tv" \l "lbj66iddeb2" \o ")** *Korlátozás:*az egyes korlátozási kategóriákba besorolt felhasználók gázfogyasztásának csökkentése vagy megszüntetése annak érdekében, hogy az együttműködő földgázrendszeren vagy annak egy részén a hidraulikai egyensúly fenntartható vagy helyreállítható legyen.

46a.**[\*](https://net.jogtar.hu/jogszabaly?docid=a0800040.tv" \l "lbj67iddeb2" \o ")**

47.**[\*](https://net.jogtar.hu/jogszabaly?docid=a0800040.tv" \l "lbj68iddeb2" \o ")** *Lakossági fogyasztó:*az a felhasználó, aki saját háztartása - egy felhasználási helyet képező egy vagy több lakóépület, lakás, üdülő vagy hétvégi ház, továbbá lakossági célra használt garázs - fogyasztása céljára vásárol földgázt földgáz vételezésére megkötött szerződés alapján, és az így vásárolt földgázzal nem folytat jövedelemszerzés céljából gazdasági tevékenységet. Ha a lakóépületben a műszakilag megosztott, önálló lakások száma meghaladja az épületben lévő önálló nem lakás céljára szolgáló helyiségek számát, a lakóépületet, mint felhasználót a közös fogyasztás vonatkozásában úgy kell tekinteni, hogy saját háztartás céljára vételez és a vásárolt földgázzal nem folytat jövedelemszerzés céljából gazdasági tevékenységet.

48. *Legkisebb költség:*az engedélyezett tevékenység gyakorlásához az engedélyesnél, illetve nemzetgazdasági szinten szükséges és indokoltan felmerülő ráfordítás.

49.**[\*](https://net.jogtar.hu/jogszabaly?docid=a0800040.tv" \l "lbj69iddeb2" \o ")** *Lekötött kapacitás:*a betáplálási-kiadási pont, valamint a földgáztároló technikai kapacitásának az a része, amelyet adott kapacitáslekötési időszakra a rendszerhasználó rendszerhasználati szerződéssel leköt.

49a.**[\*](https://net.jogtar.hu/jogszabaly?docid=a0800040.tv" \l "lbj70iddeb2" \o ")** *Másodlagos kapacitáskereskedelem:*a lekötött, de fel nem használt kapacitás továbbértékesítése.

49b.**[\*](https://net.jogtar.hu/jogszabaly?docid=a0800040.tv" \l "lbj71iddeb2" \o ")** *Nem piaci intézkedések:*a 2017/1938/EU európai parlamenti és tanácsi rendelet VIII. mellékletében meghatározott intézkedések.

50.**[\*](https://net.jogtar.hu/jogszabaly?docid=a0800040.tv" \l "lbj72iddeb2" \o ")** *Nominálás:*a betáplálási-kiadási ponton, valamint az összekapcsolási ponton betáplálni vagy vételezni tervezett földgázmennyiség gáznapra vagy gáznapon belüli időszakra történő megadása a lekötött kapacitásokra figyelemmel, a 312/2014/EU bizottsági rendeletben, valamint az Üzemi és Kereskedelmi Szabályzatban meghatározottak szerint.

50a.**[\*](https://net.jogtar.hu/jogszabaly?docid=a0800040.tv" \l "lbj73iddeb2" \o ")** *Összekapcsolási pont:*az együttműködő földgázrendszeren belül, különböző szállítási rendszerüzemeltetők által üzemeltetett szállítóvezetékek közötti üzemeltetési határ.

50b.**[\*](https://net.jogtar.hu/jogszabaly?docid=a0800040.tv" \l "lbj74iddeb2" \o ")** *Piacműködtető:*az érintett piac vonatkozásában olyan szabályrendszert működtető gazdálkodó szervezet, amely az érintett piacon biztosítja, hogy a piaci szereplők földgázra vonatkozó vételi és eladási szándéka találkozzon, szerződést eredményezzen, ideértve azt a tevékenységet, amikor egyben vételi vagy eladási szándékkal piaci szereplőként is megjelenik.

51.**[\*](https://net.jogtar.hu/jogszabaly?docid=a0800040.tv" \l "lbj75iddeb2" \o ")** *Rendszerhasználati szerződés:*a rendszerhasználó által a szállítási rendszerüzemeltetővel, a földgázelosztóval vagy a földgáztárolói engedélyessel az e törvényben, az e törvény végrehajtására kiadott rendeletekben, az Üzemi és Kereskedelmi Szabályzatban, a kapacitáslekötési platform szabályzatában, valamint a rendszerüzemeltető működési engedélyében és üzletszabályzatában meghatározott tevékenységek végzésére és szolgáltatások biztosítására kötött szerződés.

51a.**[\*](https://net.jogtar.hu/jogszabaly?docid=a0800040.tv" \l "lbj76iddeb2" \o ")** *Rendszerhasználó:*az a felhasználó, földgáztermelő, földgázkereskedő - beleértve a korlátozott földgázkereskedelmi engedélyest és az egyetemes szolgáltatót is -, illetve rendszerüzemeltető - beleértve a határkeresztező gázvezetéken földgázt átszállító külföldi székhelyű szállítási rendszerüzemeltetőt is -, aki rendszerhasználati szerződés alapján a földgázrendszer kapacitását leköti, vagy azt földgáz betáplálására vagy vételezésére igénybe veszi.

52. *Rendszerirányítás:*az együttműködő földgázrendszer e törvényben meghatározott irányítási és koordinációs feladatainak ellátása.**[\*](https://net.jogtar.hu/jogszabaly?docid=a0800040.tv" \l "lbj77iddeb2" \o ")**

52a.**[\*](https://net.jogtar.hu/jogszabaly?docid=a0800040.tv" \l "lbj78iddeb2" \o ")** *Rendszerüzemeltető:*a szállítási rendszerüzemeltető, a földgáztárolói engedélyes és a földgázelosztó.

52b.**[\*](https://net.jogtar.hu/jogszabaly?docid=a0800040.tv" \l "lbj79iddeb2" \o ")** *Részleges szigetüzem:*olyan elosztóvezeték, amelybe földgáztermelői vezetékről és szállítóvezetékről együttesen biztosítható a földgáz fizikai betáplálása.

52c.**[\*](https://net.jogtar.hu/jogszabaly?docid=a0800040.tv" \l "lbj80iddeb2" \o ")** *Rendszer-összekötési pont:*a 2017/459 bizottsági rendelet 3. cikk 2. pontjában meghatározott fogalom.

52d.**[\*](https://net.jogtar.hu/jogszabaly?docid=a0800040.tv" \l "lbj81iddeb2" \o ")** *Rendszerösszekötő:*olyan határkeresztező gázvezeték, amely kizárólag Magyarország együttműködő földgázrendszerét és más EU-tagállam, vagy egy harmadik ország földgázszállító hálózatát kapcsolja össze.

52e.**[\*](https://net.jogtar.hu/jogszabaly?docid=a0800040.tv" \l "lbj82iddeb2" \o ")** *Riasztási szint:*a 2017/1938/EU európai parlamenti és tanácsi rendelet 11. cikk (1) bekezdés *b)*pontjában meghatározott válságszint.

53.**[\*](https://net.jogtar.hu/jogszabaly?docid=a0800040.tv" \l "lbj83iddeb2" \o ")** *Szabad kapacitás:*a betáplálási-kiadási pont, valamint a földgáztároló technikai kapacitásának rendszerhasználati szerződéssel le nem kötött, rendszerhasználók számára rendelkezésre álló része.

53a.**[\*](https://net.jogtar.hu/jogszabaly?docid=a0800040.tv" \l "lbj84iddeb2" \o ")** *Szállítási rendszerüzemeltető:*a földgázszállítást, a szállítóvezetékek üzemeltetését, karbantartását és fejlesztését végző engedélyes.

53b.**[\*](https://net.jogtar.hu/jogszabaly?docid=a0800040.tv" \l "lbj85iddeb2" \o ")** *Szállítási rendszerirányító:*az együttműködő földgázrendszer e törvényben meghatározott képviseleti, irányítási és koordinációs feladatainak ellátására a Hivatal által kijelölt szállítási rendszerüzemeltető.

54.**[\*](https://net.jogtar.hu/jogszabaly?docid=a0800040.tv" \l "lbj86iddeb2" \o ")** *Szállítóvezeték:*az a csővezeték a tartozékaival együtt, amelyen keresztül a földgáz továbbítása történik, és amelynek kezdőpontja a rendszer-összekötési pont, összekapcsolási pont, vagy a földgáztároló vagy a földgáztermelő üzem szállítói betáplálási pontja, végpontja pedig a rendszer-összekötési pont, összekapcsolási pont, a gázátadó állomás szállítói kiadási pontja, a szállítóvezetékről közvetlenül ellátott felhasználó telekhatára vagy a földgáztároló szállítói kiadási pontja.

54a.**[\*](https://net.jogtar.hu/jogszabaly?docid=a0800040.tv" \l "lbj87iddeb2" \o ")** *Szállítóvezeték-létesítő:*szállítási rendszerüzemeltetési engedéllyel nem rendelkező földgázipari vállalkozás, amely e törvény szerinti szállítóvezeték létesítési engedély alapján szállítóvezetéket létesíthet.

55.**[\*](https://net.jogtar.hu/jogszabaly?docid=a0800040.tv" \l "lbj88iddeb2" \o ")** *Szervezett földgázpiac:*a szervezett földgázpiaci engedélyes által működtetett, a regionális földgázforgalmat elősegítő kereskedési rendszer, amelyben a földgáz-kereskedelem és az ahhoz kapcsolódó ügyletek megkötése és lebonyolítása szabványosított formában történik.

55a.**[\*](https://net.jogtar.hu/jogszabaly?docid=a0800040.tv" \l "lbj89iddeb2" \o ")** *Szigetüzem:*olyan elszigetelt földgáz vezetékrendszer, amely csak termelői rendszerhez csatlakozik és a földgáz fizikai betáplálása az együttműködő földgázrendszerről nem biztosítható.

55b.**[\*](https://net.jogtar.hu/jogszabaly?docid=a0800040.tv" \l "lbj90iddeb2" \o ")** *Tárolói év:*a tárgyév április 1-jei gáznap kezdetétől a tárgyévet követő év március 31-ei gáznap végéig terjedő időszak.

55c.**[\*](https://net.jogtar.hu/jogszabaly?docid=a0800040.tv" \l "lbj91iddeb2" \o ")** *Technikai kapacitás:*a rendszeregyensúly fenntartásának és a rendszerüzemeltetési követelményeknek a figyelembevételével meghatározott maximális, nem megszakítható kapacitás, amelyet a rendszerüzemeltető fel tud ajánlani a rendszerhasználónak.

56. *Telephelyi felhasználó:*a telephelyi vezetéken földgázt vételező, a telephelyi szolgáltató által földgázzal ellátott felhasználó.

57. *Telephelyi szolgáltatás:*a telephelyi vezeték üzemeltetése és a vezetékhez kapcsolódó telephelyi felhasználók ellátásának biztosítása.

58.**[\*](https://net.jogtar.hu/jogszabaly?docid=a0800040.tv" \l "lbj92iddeb2" \o ")** *Telephelyi vezeték:*az egybefüggő telephelyen belül lévő földgázt vételező fogyasztók vagy telephelyi felhasználók földgázellátását szolgáló vezeték.

59.**[\*](https://net.jogtar.hu/jogszabaly?docid=a0800040.tv" \l "lbj93iddeb2" \o ")** *Település:*a Magyarország Helységnévtárában (a továbbiakban: helységnévtár) meghatározott központi belterületi egység az adott településnél nevesített egyéb belterület, és a nevesített külterület kivételével.

60. *Településrész:*a helységnévtárban nevesített egyéb belterület és külterület.

61.**[\*](https://net.jogtar.hu/jogszabaly?docid=a0800040.tv" \l "lbj94iddeb2" \o ")** *Teljesítmény:*a felhasználók időegységre eső gázfogyasztása, gázfelhasználása.

62. *Terület:*a helységnévtárban külön nem nevesített, önálló helyrajzi számmal, számokkal azonosított földrészlet.

63.**[\*](https://net.jogtar.hu/jogszabaly?docid=a0800040.tv" \l "lbj95iddeb2" \o ")** *Újranominálás:*a gáznapra vagy gáznapon belül egy meghatározott időszakra vonatkozó nominálásnak a 312/2014/EU bizottsági rendeletben, valamint az Üzemi és Kereskedelmi Szabályzatban rögzített eljárási rend szerint történő módosítása.

64. *Üzemi és Kereskedelmi Szabályzat:*az együttműködő földgázrendszer technikai működésére, valamint a kereskedelmi folyamatra vonatkozó főbb szabályokat tartalmazó, a Hivatal által jóváhagyott szabályzat.

65.**[\*](https://net.jogtar.hu/jogszabaly?docid=a0800040.tv" \l "lbj96iddeb2" \o ")** *Üzemzavar:*az együttműködő földgázrendszer részét képező infrastruktúra működésében bekövetkező, a normál üzemmenettől eltérő, a földgáz termelését, tárolását, szállítását vagy elosztását veszélyeztető, korlátozó vagy ellehetetlenítő esemény.

66.**[\*](https://net.jogtar.hu/jogszabaly?docid=a0800040.tv" \l "lbj97iddeb2" \o ")** *Üzletszabályzat:*az engedélyes általános szerződési feltételeit, valamint a földgázellátásról szóló törvény rendelkezéseinek végrehajtásáról szóló kormányrendeletben meghatározott elemeket tartalmazó, a Hivatal által jóváhagyott szabályzat.

67.**[\*](https://net.jogtar.hu/jogszabaly?docid=a0800040.tv" \l "lbj98iddeb2" \o ")** *Vásárolt kapacitás:*felhasználási helyen vagy szállítóvezetékhez közvetlenül csatlakozó felhasználó esetén a szállítórendszer érintett kiadási pontján a felhasználó, vagy földgázszállító vagy földgázelosztó rendszer betáplálási pontján a földgáztermelő által megvásárolt vagy egyéb jogcímen, igazolt módon megszerzett kapacitás.

68. *Védendő fogyasztó:*a lakossági fogyasztók azon köre, akik (jogszabályban meghatározott szociális helyzetük, vagy valamely egyéb tulajdonságuk alapján) a földgázellátásban megkülönböztetett feltételek szerint vehetnek részt.

68a.**[\*](https://net.jogtar.hu/jogszabaly?docid=a0800040.tv" \l "lbj99iddeb2" \o ")** *Védett felhasználó:*

*a)*a lakossági fogyasztó,

*b)*az alapvető szociális szolgáltató,

*c)*a távhőtermelő, a távhőszolgáltatásról szóló törvény (a továbbiakban: Tszt.) szerinti lakossági felhasználó vagy az alapvető szociális szolgáltató ellátása érdekében termelt, és kizárólag földgáz felhasználásával előállítható hő előállításához szükséges földgázkapacitás-igényének megfelelő földgáz mértékéig.

69.**[\*](https://net.jogtar.hu/jogszabaly?docid=a0800040.tv" \l "lbj100iddeb2" \o ")** *Végső menedékes szolgáltatás:*ideiglenes földgázellátás, amelyet a Hivatal által kijelölt földgázkereskedő biztosít azon egyetemes szolgáltatók vagy egyetemes szolgáltatásra jogosult felhasználók részére, akiket földgázkereskedőjük valamilyen okból nem képes ellátni.

70.**[\*](https://net.jogtar.hu/jogszabaly?docid=a0800040.tv" \l "lbj101iddeb2" \o ")** *Vezetékes PB-gáz szolgáltatás:*a felhasználók részére PB-gáz csővezetéken keresztül történő elosztása és értékesítése.

70a.**[\*](https://net.jogtar.hu/jogszabaly?docid=a0800040.tv" \l "lbj102iddeb2" \o ")** *Vészhelyzeti szint:*a 2017/1938/EU európai parlamenti és tanácsi rendelet 11. cikk (1) bekezdés *c)*pontjában meghatározott válságszint.

71.**[\*](https://net.jogtar.hu/jogszabaly?docid=a0800040.tv" \l "lbj103iddeb2" \o ")** *Lakossági PB-gáz fogyasztó:*aki saját háztartása - egy felhasználási helyet képező egy vagy több lakóépület, lakás, üdülő vagy hétvégi ház, továbbá lakossági célra használt garázs - fogyasztása céljára vásárol tartályban forgalmazott PB-gázt vagy vezetékes PB-gázt, és az így vásárolt PB-gázzal nem folytat jövedelemszerzés céljából gazdasági tevékenységet. Ha a lakóépületben a műszakilag megosztott, önálló lakások száma meghaladja az épületben lévő önálló nem lakás céljára szolgáló helyiségek számát, a felhasználót úgy kell tekinteni, hogy saját háztartás céljára vásárol, és a vásárolt, tartályban forgalmazott vagy vezetékes PB-gázzal nem folytat jövedelemszerzés céljából gazdasági tevékenységet.

72.**[\*](https://net.jogtar.hu/jogszabaly?docid=a0800040.tv" \l "lbj104iddeb2" \o ")** *PB-gáz forgalmazó:*aki PB-gáz forgalmazási tevékenység végzésére a műszaki-biztonsági hatóság által kiadott, hatályos engedéllyel rendelkezik, vagy a forgalmazási tevékenység folytatására irányuló szándékát a műszaki-biztonsági hatóságnak bejelentette.

73.**[\*](https://net.jogtar.hu/jogszabaly?docid=a0800040.tv" \l "lbj105iddeb2" \o ")** *PB-gáz kiskereskedő:*aki

*a)*a PB-gáz palackos PB-gáz értékesítőhelyen vagy üzemanyagtöltő állomáson történő értékesítéséhez szükséges, a kereskedelmi tevékenység folytatásának feltételeiről szóló jogszabály szerinti bejelentést megtette, illetve a PB-gáz palackból turista használatú palackba történő átfejtés végzésére engedéllyel rendelkezik, vagy

*b)*önálló kereskedelmi ügynöki tevékenység keretében, a PB-gáz forgalmazóval fennálló szerződéses kapcsolat alapján a PB-gáz forgalmazó tulajdonában lévő palackos PB-gázt értékesít, és a kereskedelmi tevékenység folytatásának feltételeiről szóló jogszabály szerint a tevékenységét bejelentette.

74.**[\*](https://net.jogtar.hu/jogszabaly?docid=a0800040.tv" \l "lbj106iddeb2" \o ")** *PB-gáz:*propán-, butángázok és ezek elegyei.

75.**[\*](https://net.jogtar.hu/jogszabaly?docid=a0800040.tv" \l "lbj107iddeb2" \o ")** *Alapvető szociális szolgáltató:*

*a)****[\*](https://net.jogtar.hu/jogszabaly?docid=a0800040.tv" \l "lbj108iddeb2" \o ")***az egészségügyről szóló törvényben meghatározott egészségügyi szolgáltató,

*b)*a szociális igazgatásról és szociális ellátásokról szóló törvényben meghatározott szociális intézmény,

*c)*a rendvédelmi feladatokat ellátó szervek hivatásos állományának szolgálati jogviszonyáról szóló törvény szerinti rendvédelmi szerv,

*d)****[\*](https://net.jogtar.hu/jogszabaly?docid=a0800040.tv" \l "lbj109iddeb2" \o ")***a honvédelemről és a Magyar Honvédségről, valamint a különleges jogrendben bevezethető intézkedésekről szóló törvényben meghatározott honvédségi szervezet,

*e)*a gyermekek védelméről és a gyámügyi igazgatásról szóló törvény szerinti intézmény

*f)****[\*](https://net.jogtar.hu/jogszabaly?docid=a0800040.tv" \l "lbj110iddeb2" \o ")***a nemzeti köznevelésről szóló törvény szerinti köznevelési intézmény, és a szakképzésről szóló törvény szerinti szakképző intézmény,

*g)*a nemzeti felsőoktatásról szóló törvény szerinti felsőoktatási intézmény,

*h)*a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szerv, valamint

*i)*a Magyarország helyi önkormányzatairól szóló törvény szerinti helyi önkormányzati szervek intézményei.

76.**[\*](https://net.jogtar.hu/jogszabaly?docid=a0800040.tv" \l "lbj111iddeb2" \o ")** *Szolidaritási alapon védett felhasználó:*

*a)*a lakossági fogyasztó,

*b)*a 75. pont *a)-e)*alpontja szerinti alapvető szociális szolgáltató,

*c)*a 68a. pont *c)*alpontja szerinti távhőtermelő a Tszt. szerinti lakossági felhasználó vagy a 75. pont *a)-e)*alpontja szerinti alapvető szociális szolgáltató ellátása érdekében termelt, és kizárólag földgáz felhasználásával előállítható hő előállításához szükséges földgázkapacitás-igényének megfelelő földgáz mértékéig.

**A Vhr. 1. § (1) szerinti fogalmak:**

1.*Adatcsere Bizottság:*az Üzemi és Kereskedelmi Szabályzat (a továbbiakban: ÜKSZ) szerinti adatcserét érintő kérdések operatív koordinálását és kidolgozását végző testület,

1a.*Adatcsere-ellenőrzési Testület:*az Adatcsere Bizottság feladatainak és irányelveinek meghatározását végző döntéshozó testület,

2. *Elszámoló számla:*a földgáz-kereskedelmi szerződés időtartama alatt, az elszámolási időszak kezdő és záró mérőállásán alapuló számla,

3. *Eszközökkel való rendelkezés:*kiterjed különösen

- az engedélyesek alapvető eszközeinek más személy részére történő átruházására (eladására, ajándékozására), használatba adására (bérbeadására), lízingbe vagy egyéb módon tartós használatba adására, megterhelésére vagy biztosítékul való lekötésére (zálogba, jelzálogba adására), valamint

- az eszközök vagy azok egy része üzemeltetésének jogáról való lemondására, az üzemeltetés jogának átruházására, továbbá az alapvető eszközöket érintő bármely más teher vállalására,

4. *Fizető:*adott felhasználási helyen lévő felhasználó földgázfelhasználásának ellenértékét és egyéb díjait számla ellenében kiegyenlítő természetes vagy jogi személy, illetve jogi személyiséggel nem rendelkező gazdasági társaság,

5.**[\*](https://net.jogtar.hu/jogszabaly?docid=a0900019.kor" \l "lbj3id78e4" \o ")** *Felhasználói beadvány:*olyan kérelem, megkeresés, amely a felhasználó engedélyessel fennálló, földgáz-kereskedelemmel vagy földgázelosztással összefüggő jogviszonyával, annak létrehozásával, megszüntetésével összefüggő egyéni, a felhasználót érintő igény elintézésére irányul,

5a.**[\*](https://net.jogtar.hu/jogszabaly?docid=a0900019.kor" \l "lbj4id78e4" \o ")** *Fogyasztási jelleggörbe:*e rendeletben vagy a földgázkereskedő üzletszabályzatában közzétett, az éves gázfogyasztás naptári hónapokra vagy ennél kisebb időegységre eső részének százalékos arányát tartalmazó adatsor,

6.**[\*](https://net.jogtar.hu/jogszabaly?docid=a0900019.kor" \l "lbj5id78e4" \o ")** *Gázhónap:*adott naptári hónap első gáznapjának kezdetétől ugyanazon naptári hónap utolsó gáznapjának végéig tartó időszak,

7.**[\*](https://net.jogtar.hu/jogszabaly?docid=a0900019.kor" \l "lbj6id78e4" \o ")** *Hosszú táv:*egy gázév vagy azt meghaladó időtartam,

8. *Kapcsolódó tevékenység:*az engedélyes minden olyan, a létesítő okiratban feltüntetett tevékenysége, amelynek végzése az engedélyköteles tevékenységhez elengedhetetlenül szükséges, de nem kizárólag az engedélyköteles tevékenységet szolgálja,

9. *Kapcsolt vállalkozás:*a számvitelről szóló 2000. évi C. törvény (a továbbiakban: Szt.) 3. § (2) bekezdés 7. pontja szerinti vállalkozás,

10.**[\*](https://net.jogtar.hu/jogszabaly?docid=a0900019.kor" \l "lbj7id78e4" \o ")**

11.**[\*](https://net.jogtar.hu/jogszabaly?docid=a0900019.kor" \l "lbj8id78e4" \o ")** *Magyar gázkiegyenlítési pont:*az együttműködő földgázrendszer azon virtuális kereskedési pontja, amely vonatkozásában az ÜKSZ-nek megfelelően végrehajtott jogcím átvezetési ügylet történik. Ez a virtuális pont az együttműködő gázrendszer valamennyi tényleges betáplálási pontja mögött és tényleges kiadási pontja előtt, költség- és ráfordítás-semleges módon helyezkedik el,

12.**[\*](https://net.jogtar.hu/jogszabaly?docid=a0900019.kor" \l "lbj9id78e4" \o ")**

13. *Napfok szám:*a fűtési küszöbérték alatti hőmérsékleteknek, a fűtési időszak hidegmennyiségével arányos, az ÜKSZ szerint meghatározott értéke,

14.**[\*](https://net.jogtar.hu/jogszabaly?docid=a0900019.kor" \l "lbj10id78e4" \o ")**

15.**[\*](https://net.jogtar.hu/jogszabaly?docid=a0900019.kor" \l "lbj11id78e4" \o ")**

16.**[\*](https://net.jogtar.hu/jogszabaly?docid=a0900019.kor" \l "lbj12id78e4" \o ")**

16a.**[\*](https://net.jogtar.hu/jogszabaly?docid=a0900019.kor" \l "lbj13id78e4" \o ")**

17.**[\*](https://net.jogtar.hu/jogszabaly?docid=a0900019.kor" \l "lbj14id78e4" \o ")** *Piaci árinformációs rendszer:*a rendszerhasználati díjakat, valamint az egyetemes szolgáltatók negyedéves árait tartalmazó adatbázis, amelyet a Magyar Energetikai és Közmű-szabályozási Hivatal (a továbbiakban: Hivatal) a honlapján közzétesz,

17a.**[\*](https://net.jogtar.hu/jogszabaly?docid=a0900019.kor" \l "lbj15id78e4" \o ")** *Próbaüzem:*a műszaki berendezés üzembe helyezésének utolsó szakasza, amely során a megépült vagy átalakított műszaki berendezés üzemviszonyainak, műszaki-biztonsági megfelelőségének vizsgálata, ellenőrzése történik a használatbavételi engedélyezési eljárás végleges befejezését megelőzően, és amelynek célja annak igazolása, hogy a műszaki berendezés a jogszabályokban, a hatósági határozatokban és a szabályzatokban foglalt, folyamatos és rendeltetésszerű üzemeltetésre vonatkozó követelményeknek üzemelés közben megfelel,

18.**[\*](https://net.jogtar.hu/jogszabaly?docid=a0900019.kor" \l "lbj16id78e4" \o ")**

19.**[\*](https://net.jogtar.hu/jogszabaly?docid=a0900019.kor" \l "lbj17id78e4" \o ")**

20.**[\*](https://net.jogtar.hu/jogszabaly?docid=a0900019.kor" \l "lbj18id78e4" \o ")** *Részszámla:*a felhasználó részére az elszámolási időszakon belül, rendszeres időközönként statisztikai elemzéssel vagy adatszolgáltatással megállapított mennyiségről kiállított számla,

21.**[\*](https://net.jogtar.hu/jogszabaly?docid=a0900019.kor" \l "lbj19id78e4" \o ")** *Szabályzati Bizottság:*a szállítási rendszerirányító által működtetett az ÜKSZ véleményezésére és kidolgozásának támogatására megalakított munkacsoport,

21a.**[\*](https://net.jogtar.hu/jogszabaly?docid=a0900019.kor" \l "lbj20id78e4" \o ")** *Számított órai teljesítmény:*A 20-100 m3/h kapacitásigényű felhasználási helyen a fogyasztásmérő berendezés felszerelését vagy cseréjét követő ötödik évben a földgázelosztó által a felhasználó előző öt éves időszak alatt elért legnagyobb havi tény fogyasztási adata alapján meghatározott időegységre eső földgázfogyasztás,

21b.**[\*](https://net.jogtar.hu/jogszabaly?docid=a0900019.kor" \l "lbj21id78e4" \o ")** *Téli időszak:*adott év október 1-jétől a következő év március 31-éig tartó időszak,

22.**[\*](https://net.jogtar.hu/jogszabaly?docid=a0900019.kor" \l "lbj22id78e4" \o ")** *Üzemeltetési egyensúlyozási számla:*a szállítási rendszerüzemeltető és az erre vonatkozó együttműködési megállapodást aláíró közötti dokumentum, amely a napi mért és a rendszerhasználókkal elszámolt energiamennyiség-különbséget a vonatkozó rendszerhasználati szabályoknak megfelelő fizikai mértékegységben naponta és göngyölítve tartalmazza,

23.**[\*](https://net.jogtar.hu/jogszabaly?docid=a0900019.kor" \l "lbj23id78e4" \o ")**

24.**[\*](https://net.jogtar.hu/jogszabaly?docid=a0900019.kor" \l "lbj24id78e4" \o ")** *az energetikai auditálás:*olyan eljárás, amelynek révén megfelelő ismereteket gyűjtenek valamely épület vagy épületcsoport, ipari művelet vagy létesítmény, magán- vagy közszolgáltatás aktuális energiafogyasztási profiljára vonatkozóan, továbbá amely meghatározza és számszerűsíti a költséghatékony energia-megtakarítási lehetőségeket, és rögzíti azok eredményeit,

25.**[\*](https://net.jogtar.hu/jogszabaly?docid=a0900019.kor" \l "lbj25id78e4" \o ")** *energiahatékonyság:*az energia kihozatal és a bevitt energia hányadosa,

26.**[\*](https://net.jogtar.hu/jogszabaly?docid=a0900019.kor" \l "lbj26id78e4" \o ")** *energiahatékonyságot javító intézkedések:*minden olyan intézkedés, amely az energiahatékonyság igazolható, mérhető vagy megbecsülhető növekedéséhez vezet,

27.**[\*](https://net.jogtar.hu/jogszabaly?docid=a0900019.kor" \l "lbj27id78e4" \o ")** *energiahatékonyságot javító programok:*a felhasználók egyes csoportjaira vonatkozó energiahatékonyságot javító intézkedések összessége,

*28.****[\*](https://net.jogtar.hu/jogszabaly?docid=a0900019.kor" \l "lbj28id78e4" \o ")****Végszámla*: a földgáz-kereskedelmi szerződés megszűnését követően mérőállás alapján kiállított számla.

(2) Az (1) bekezdésben nem szereplő fogalmakat a földgázellátásról szóló 2008. évi XL. törvény (a továbbiakban: GET) 3. §-a szerint kell értelmezni.